Dodik: Ove godine izlazak iz recesije\n18.09.2013. / 15:20\nBIJELJINA, Predsjednik Republike Srpske Milorad Dodik rekao je danas da ove godine Srpska izlazi iz recesije sa rastom bruto društvenog proizvoda do dva odsto koji nije veliki, ali ukazuje na dobru tendenciju.\n“Globalna kriza koja je oštetila i velike ekonomije napravila nam je značajne probleme, ali borili smo se maksimalno da smanjimo njene loše uticaje i ovo je definitivno godina izlaska Republike Srpske iz recesije”, rekao je Dodik novinarima na otvaranju Međunarodnog sajma poljoprivrede “Interagro” u Bijeljini.\nOn je ukazao da će se još pojavljivati loše posljedice globalne krize, ali je poručio da Republika Srpska ima usvojene planove, jasan put razvoja i da je spremna da se suoči sa izazovima.\n“Republika Srpska je jedina u okruženju koji svojim javnim finansijama može da povećava plate i penzije, a to smo uspjeli, jer smo bili pravi domaćini”, poručio je Dodik.\nDodik je rekao da Srpsku treba usmjeriti ka razvojnim šansama i mogućnostima za stvaranje nove vrijednosti u poljoprivredi i prerađivačkoj industriji.\n“Zato je važna povezanost privreda Republike Srpske i Srbije i mi moramo da što više sarađujemo i da se objedinjavamo”, rekao je Dodik i pohvalio partnerstvo privrednih komora i privrednika Semberije i Vojvodine na bijeljniskom sajmu.\nPredsjednik Srpske je ukazao i na debalans koji se pojavljuje u poslovanju srpskih kompanija u BiH.\nPrema njegovim riječima, 80 odsto firmi iz Srbije ima zastupnike u Federaciji BiH, iako više od 90 odsto prometa ostvaruju na tržištu Republike Srpske.\n“Bez obzira na slobodne poslovne odluke, to je debalans, nije fer i pomalo ne godi”, rekao je Dodik.\nOn je dodao da nema hrvatskih firmi sa predstavništvom u Banjaluci i Republici Srpskoj.\nDodik je poručio da vjeruje u dobar razvoj situacije u Srpskoj i da je tome posvećen. (Srna)\nTagovi: bdpizlazak iz krizemilorad dodikoporavakrecesijarstop


FUNKCIONALNA ANALIZA PRAVOSUĐA U SRBIJI: PRAVOSUDNI SISTEM U SRBIJI BELEżI SLABIJI UčINAK U POREđENJU SA ZEMLJAMA čLANICAMA EU\nPomoćnik ministra pravde u Vladi Republike Srbije Čedomir Backović ocenio je kao veoma pozitivnu Funkcionalnu analizu pravosuđa u Srbiji, koja definiše šta je sve potrebno učiniti kako bi se dostigli standardi EU u toj oblasti.\nBacković je u obraćanju prisutnima u Klubu narodnih poslanika, gde je održana prezentacija ovog dokumenta, čiju je izradu podržala Svetska banka, istakao da su nalazi u analizi veoma konkretni i da identifikuju postojeće probleme u domaćem pravosuđu.\nU njoj se, kako je naveo, ocenjuje da pravosudni sistem u Srbiji generalno beleži slabiji učinak u poređenju sa zemljama članicama EU, ali i to da je neophodne refome moguće sprovesti kako bi se poboljšali efikasnost i kvalitet rada.\nPrema njegovim rečima, u ovom dokumentu se preporučuju i načini kako da se otklone problemi sa kojima se suočava srpsko pravosuđe.\nMinistarstvo pravde je ocenilo da je ova analiza veoma korisna ne samo za dalji proces reforme pravosuđa, već i za sprovođenje aktivnosti koje su predviđene Akcionim planom za pregovore o Poglavlju 23, ukazao je Backović.\nOn je u ime resornog ministarstva preneo zahvalnost Svetskoj banci i Delegaciji EU u Srbiji, koja je glavni donator i saradnik u kreiranju Funkcionalne analize.\nSvetska banka je u ovom dokumentu, pored niza sugestija, ocenila i da je pravosuđe u Srbiji u dobroj poziciji da sprovede reforme, kao i da je opšti nivo budžetske potrošnje u skladu sa prosekom u EU.


Tuk Ugarnice 58a, 24000 Subotica\nŠpedicija i carinsko zastupanje\nDopuna elektronskih putarina\nPružamo usluge špedicije i carinskog zastupanja, međunarodnog transporta i logistike, skladištenja robe kao i prodaju i dopunu elektronskih putarina.\nElekronska dopuna putarine\nPored nacionalnog, naše usluge obuhvataju oblast međunarodnog drumskog transporta, koje podrazumevaju mogućnost parcijalnog i punog utovara, u zavisnosti od vaših potreba, prema svim destinacijama u Evropi i šire.\nSigurnost obavljanja našeg posla potvrđuje i činjenica da posedujemo sve neophodne, transportne i CEMT dozvole.\nSva vozila, od ukupno 50, koliko ih imamo na raspolaganju, opremljena su po najzahtevnijim ekološkim standardima i ADR konvnencijom što nam omogućava nesmetano i efikasno poslovanje.\nDugogodišnje iskustvo koje posedujemo vezano za organizaciju i pripremu različitih uvozno- izvoznih poslova, kao i poznavanje zakonskih okvira i prakse iz ove oblasti, pruža nam prednost u izvršenju zadataka u vezi sa špedicijom i carinskim zastupanjem.\nNaše poslovnice nalaze se širom zemlje, i to na ključnim graničnim prelazima, kao što su: Horgoš, Kelebija, Bogojevo, Šid, Batrovci, Preševo, Gradina, Šid, Bački Breg, Vranje, Bačka Palanka i uskoro Srpska Crnja - Vatin.\nZastupanje u carinskom postupku obuhvata i pripremu neophodne carinske dokumentacije u našim poslovnicama: Subotica, Novi Sad, Šid, Beograd, Pirot, Vranje. Bitno je naglasiti da posedujemo carinsku garanciju u visini koja omugućava nesmetan rad u svakom trenutku.\nElektronska dopuna putarine\nKorišćenje usluge ETC-a je preuzelo primat, kako u nacionalnom, tako i u međunarodnom saobraćaju. S' obzirom da su naše glavne parole brzina i efikasnost, u našu ponudu uvrstili smo i uslugu elektronske dopune putarine.\nNa našim graničnim prelazima, centrali u Subotici, kao i na carinskom terminalu u Beogradu, obavljamo dopunu tagova za autoput u Srbiji. Na graničnom prelazu Horgoš možete da kupite vinjete za putnička vozila, namenjene putevima u Mađarskoj, Austriji, Slovačkoj i Češkoj.\nNašli smo način da uštedimo vaše vreme i povećamo produktivnost.\nKompanija TEHNO-COOP poseduje u Subotici 2 poslovno- skladišna prostora, ukupne površine od 7000m2- 2000m2 unutrašnjeg prostora i 5000m2 prostora na otvorenom.\nTakođe, postoji i hladnjača za skladištenje namirnica životinjskog i biljnog porekla, kapaciteta od 2500- 3000 tona, Hladnjača je podeljena na 6 komora, od kojih svaka posebno može da radi od +8 do -32 stepena, u zavisnosti od skladištene robe. Bitna stvar je da su 3 komore registrovne kao carinsko skladište.\nZahvaljujući jakim strateškim partnerstvima, imamo mogućnost da vam ponudimo skladištenje na teritoriji cele Srbije.\nTuk Ugarnice 58a,\n+381 24 576 536\nSva prava zadržana Tehnocoop


Carinik - specijalista, Peti stepen, Srednja škola, Sveti Arhangel Novi Sad\nPeti stepen stručne spreme Carinik - specijalista\nPotrebno je da ispuni određene uslove svako ko je zainteresovan da pohađa program, kako bi mogao da stekne zvanje petog stepena carinik - specijalista. Najpre da napomenemo da svi koji su prethodno stekli diplomu za zvanje četvrtog stepena u ekonomsko - komercijalnoj struci imaju pravo da pristupe ovom programu, a ako poseduju diplomu ekonomske ili srednje trgovačke škole, te ukoliko su stekli minimalno dvogodišnje iskustvo na računovodstvenim poslovima.\nPostoji mogućnost i da osobe koje imaju diplomu za zanimanje trećeg stepena ekonomsko - komercijalne struke takođe pristupe pohađanju programa specijalizacije za sticanje pomenutog zanimanja, ali samo ako imaju iskustvo na računovodstvenim poslovima, u trajanju od najmanje tri godine.\nZa one osobe koje imaju diplomu za obrazovni profil trećeg stepena u oblasti trgovine i imaju minimum trogodišnje radno iskustvo na računovodstvenim poslovima važi pravilo da moraju polagati dopunske ispite i to iz predmeta osnove računovodstva, organizacija preduzeća i statistika, te iz predmeta ekonomika.\nJoš jedna grupa kandidata ima pravo da pohađa program, te da stekne zvanje carinik - specijalista, a to su osobe koje imaju diplomu za zanimanje trećeg ili četvrtog stepena iz neke druge struke, te minimum trogodišnje radno iskustvo na računovodstvenim poslovima, ali je tada njihova obaveza da polažu dopunske ispite iz pet stručnih predmeta i to statistika, ekonomika, matematika, računovodstvo i organizacija preduzeća.\nSam program koji organizuje srednja škola Sveti Arhangel u Novom Sadu je usaglašen sa pravilima nadležnog Ministarstva prosvete, nauke i tehnološkog razvoja Republike Srbije, te obuhvata zajedničke i stručne predmete.\nPored stranog jezika, u zajedničke, odnosno opšte predmete spada u osnovi radnog i privrednog prava.\nA da bi kandidat, koji ispunjava navedene uslove mogao da stekne zvanje carinik - specijalista petog stepena, on je u obavezi da polaže i ukupno pet stručnih predmeta. Osim predmeta carinski postupak i osnove carinskog sistema, u programu se nalaze i predmeti međunarodni transport i špedicija osiguranja, zatim predmet carinska tarifa sa poznavanjem robe i predmet spoljnotrgovinski i devizni sistem.\nProgramom je zastupljena i praktična nastava, koja se organizuje u bloku i u skladu sa pravilima ove obrazovne institucije se može pohađati ili u okviru pravnih lica, sa kojim organizator ima saradnju ili u nekoj drugoj kompaniji. Naime, svaki kandidat koji se opredeli za prvu ponuđenu varijantu, od zvaničnog organizatora dobija sve neophodne garancije za kvalitet praktičnog dela edukacije. Međutim, ako odabere drugu opciju, to jest ako praktičnu nastavu koja je predviđena programom za sticanje zvanja carinik - specijalista, bude pohađao u okviru pravnog lica, sa kojim organizator nema neposrednu saradnju, garancije za kvalitet ne mogu biti date.\nS obzirom na to da je u pitanju škola koja je zvanično priznata od nadležnih, te poseduje sve dozvole koje su neophodne, to će kandidati nakon što završe specijalizaciju, postati vlasnici diplome koja je i zvanično priznata, te koju bi trebalo da upišu u svoj radni dosije, a ako ispunjavaju uslove koji su zakonom propisani. Naime, isključivo nadležna lica u poslovnicama Nacionalne službe za zapošljavanje vrše upis i sertifikata i stečenih diploma, te je iz tog razloga važno da kandidat njih kontaktira i raspita se o postupku upisa. Podrazumeva se da bi trebalo podatak da poseduje diplomu za obrazovni profil petog stepena carinik - specijalista da navede u svojoj radnoj biografiji svaki kandidat, a nakon završene specijalizacije.\nSvakog radnog dana mogu direktno u prostorijama škole kandidati, zainteresovani za pohađanje programa specijalizacije da izvrše prijavu, odnosno putem telefona ili elektronski. Bez obzira da li se odluče za prve dve opcije ili žele da na mejl pošalju osnovne podatke o sebi, od njih se zahteva da navedu ime i prezime, kao i broj telefona i datum rođenja.\nPotrebno je da svako ko izvrši prijavu u skladu sa pravilima prisustvuje i upisu u prostorijama škole. Tada je vrlo važno da dostavi najpre uverenje o državljanstvu i izvod iz matične knjige rođenih, ali i dokaz da je stekao radno iskustvo u trajanju od 2, odnosno najmanje tri godine, te dokaz o prethodno stečenim kvalifikacijama, što se odnosi na svedočanstva svakog razreda srednje škole i na diplomu.\nA na osnovu priložene dokumentacije će stručni tim ove škole doneti odluku o tome da li i koje sve ispite taj kandidat treba da polaže, te će svakog prethodno prijavljenog naknadno o tome precizno i informisati.\nPraktična nastava u skladu sa programom za sticanje zvanja carinik - specijalista


Srbima u Crnoj Gori podrška i iz Goraždevca - Kosovo Online\nSrbima u Crnoj Gori podrška i iz Goraždevca\n6. Januar 2020. • 23:24\n„Braćo Srbi u Crnoj Gori, Goraždevac je uz vas – Ne damo svetinje!“, poruka je koju su Srbi iz Goraždevca uputili sunarodnicima u Crnoj Gori koji nekoliko dana protestuju u više crnogorskih gradova protiv spornog Zakona o veroispovesti.\nOva poruka ispisana je na ogromnom transparentu u porti goraždevačke crkve Rođenja Presvete Bogorodice, javio je Radio Goraždevac.\nU najvećem metohijskom selu večeras je prazničnoj večernjoj službi prisustvovalo oko tri stotine vernika, a u porti crkve je tradicionalno zapaljen badnjak.\nPoruku solidarnosti sa Srbima u Crnoj Gori iz Severne Mitrovice uputio je i direktor Kancelarije za Kosovo i Metohiju Marko Đurić.\n“Večeras odavde sa KiM posebnu poruku sloge i solidarnosti šaljemo sa našim srpskim narodom u Crnoj Gori, i pored ovih srpskih svetinja na KiM, naše misli i naše molitve i naša podrška ide srpskom narodu u Crnoj Gori koji je ustao u odbranu svojih svetinja na miran i dostojanstven način”, poručio je Đurić.\nGoraždevac Crna Gora podrška\nVladika Teodosije: Ako dopustimo da nam svetinje oduzmu u Crnoj Gori, to će biti model i za druge\nNe bi trebalo da se zavaravamo da problem sa namerom otimanja svetinja Srpske pravoslavne crkve postoji samo u Crnoj Gori, jer to vrlo lako može biti model i za druge, izjavio je vladika raško-prizrenski Teodosije, prenosi Kossev.\nSrpska lista: Otimaju svetinje u Crnoj Gori, sutra će na Kosovu


Bosna je zapravo htela da uzme učešće u Evroviziji – ESCape News\nBosna je zapravo htela da uzme učešće u Evroviziji\nJedan od najvažnijih medija Srbije izjavio je da je Hari Mata Hari potpisao ugovor sa BHRT-om, bilo je čak i diskusija o kompozitoru koje su obično oko Željka Joksimovića kao što je uradio Evroviziju 2006-te godine.\nAli, BHRT je rekao ovom mediju da se trude da nadju sponzora i da su na ovaj način pokušali da pronadju sponzora preko medija. BHRT je dao ovu izjavu 6-og novembra 2014-te.\nRekli su da imaju vremena koliko im Evropska emiterska unija dozvoli (14-ti novembar) i dodali su da su veoma želeli da budu deo ovog takmičenja, ali trebaju da izdvoje 200,000 € za učestvovanje u ovom takmičenju a nemaju takvu ekonomsku situaciju.\nKao što smo razumeli, oni neće uzeti učesće na Evroviziji zbog sponzora. Nadamo se da ćemo videti Bosnu na Evroviziji u narednim godinama.


Ekonomija - datum: 2019-11-10 SEDMIČNI IZVJEŠTAJ SA MONTENEGROBERZE\nMontenegroberza CG Prodate akcije vrijedne 275,6 hiljada\nRast oba berzanska indeksa i značajan pad prometa obilježili su na Montenegroberzi ovu sedmicu. Pokazatelj vrijednosti deset najboljih kompanija, MNSE10, neznatno je ojačao na 802,11 poena, dok je MONEX porastao 1,3 odsto na 11.785,63 boda. Promet, realizovan kroz 56 transakcija, iznosio je 275,6 hiljada eura bio je oko sedam puta manji od prošlosedmičnog. Najveći udio u prometu imale su akcije Hipotekarne banke, koje su u petak koštale 1,35 hiljada eura za jednu. Dobitke su zabilježile dionice kotorskog Napretka 20,8 odsto na četiri centa, Luke Bar 1,6 odsto na 22,8 centi i Hotelske grupe Budvanska rivijera neznatno na 6,33 eura. Pale su akcije Jugopetrola i Elektroprivrede, neznatno na 11,6 eura, odnosno 3,62 eura. Dionice Crnogorskog telekoma, Plantaža i Crnogorskog elektroprenosnog sistema ostale su na prošlosedmičnom nivou od 1,45 eura, odnosno 11 centi i 67 centi. Trgovano je i akcijama Instituta „Simo Milošević“, Ulcinjske rivijere i Sveti Stefan hotela, koje su trgovinu završile na 30,01 euro, odnosno 3,71 euro i 3,25 eura. Dionice Jadrana Perast, Montekarga i Citadel grup u petak su koštale 2,5 eura, odnosno 73,8 centi i 95 centi. Dionice Željezničkog prevoza Crne Gore trgovinu su završile na 7,65 centi. Trgovano je i dionicama HLT fonda, koje koštaju 0,4 centa.\nZa 23 dana zaključeno 289 transakcija\nKrajem sedmice je objavnjen Bilten Montenegroberze, prema kojem je ukupan promet na berzi u oktobru iznosio 2,38 miliona eura, što je 96 odsto manje nego u septembru. Tokom 23 dana trgovanja u oktobru, zaključeno je 289 transakcija, a trgovinom akcijama 38 kompanija, ne uključujući fondove i blok poslove, ostvareno je 905,27 hiljada eura prometa ili 20 odsto ukupnog. Trgovinom akcijama fondova sklopljeno je 15 poslova, što je oko pet odsto ukupnog broja i ostvaren promet od 4,03 hiljade eura.


EU zahtjeva da dijalog vodi Tači | N1 BA\n18.12.2018. |15:59 |\nU pismu koje su visoka predstavnica EU za spoljnu politiku i bezbjednost Federica Mogherini, komesari za trgovinu Cecilia Malmstrom i za proširenje i politike dobrosusjedstva Johannes Hahn, uputili premijeru Kosova Ramušu Haradinaju se zahtjeva da i pored formiranja pregovaračke ekipe Kosova dijalog i dalje vodi predsednik Kosova Hašim Tači.\nKako javlja koha.net, po svemu sudeći pismo, iako se na početku izražava nezadovoljstvo činjenicom da Haradinaj nije prihvatio zahtjeve EU oko taksi koja je uvedena Srbiji i Bosni i Hercegovini, imalo je prvenstveni cilj da izvrši pritisak kako bi se dala podrška Tačiju za postizanje sporazuma sa predsjednikom Srbije Aleksandrom Vučićem, ne isključujući čak i pitanje promjene granice, što je izazvalo podjele ne samo na Kosovu već i EU.\n"Mi izražavamo duboko neslaganje sa vašom ocjenom da je dijalog blokiran. Sasvim je suprotno, dijalog koji su vodila dvojica predsjednika je imao značajan progres. Mi smo tu ocijenu podijelili sa liderima EU u Evropskom savjetu u decembru i dobili smo podršku", navodi se u pismu.\nPortal piše da su na sastanku na koji se pozivaju visoki zvaničnici EU, prema informacijama Kohe ditore, govorili samo predsjednik Kipra, Nicos Anastasiades i visoka predstavnica Mogherini.\nKiparski predsjednik, čija zemlja nije priznala Kosovo je tada javno istakao da je to pitanje pokrenuo na zahtjev predsjednika Srbije.\nMogherini i dvojica evropskih komesara su od Haradinaja zatražili da treba da iskoristi i formiranje pregovaračke ekipe za dijalog da podrže predsjednika Tačija.\n"Značajno je da vi sada svom težinom podržite napore predsjednika za dijalog", piše u pismu.\nTrojica visokih zvaničnika EU su u pismu kazali da "su primili k znanju", prijedlog Kosova za okvirni sporazum koji je usvojen 13. decembra i ocijenili da je to značajan korak za stavove Kosova.\n"Mi to pozdravljamo i smatramo dodatkom oko stavova Kosova, koji će biti predstavljen od predsjednika u sadašnjem dijalogu, koji je za EU jedini realan okvir da se razmatra normalizacija odnosa između Prištine i Beograda", kaže se u pismu.\nPremijer Kosova Ramuš Haradinaj je jučer, na sjednici Savjeta za sporazum o stabilizaciji i pridruživanju EU Kosovo, rekao da je neprijatelj Kosova svako ko govori o granicama, teritoriji ili bilo kojoj drugoj korekciji.\nHaradinaj je takođe rekao da on i vlada nikada nisu doveli u pitanje značaj dijaloga o normalizaciji odnosa Kosova i Srbije, jer je to jedini put napred za obje zemlje, kako bi postale ravnopravne članice evropske porodice.\nOn je ocijenio da je realnost da je napredak ka normalizaciji odnosa bio minimalan, dok je sada izašao kompletno iz koloseka, posebno javnom raspravom o fatalnoj ideji korekcije granica i razmjene teritorija.\n"Konačni sporazum teži da donese dugoročni mir i obezbjedi prosperitetnu evropsku budućnost. Uključivanje SAD u rukovođenje dijalogom je od suštinskog značaja, dok EU daje garancije kako bi se popunio mogući raskorak između dvije zemlje, koji je, da budemo iskreni, direktno otvoren u ovoj misiji", kazao je Haradinaj.\nOvakvi stavovi Haradinaja su bili povod da se ranije zakazana konferencija za medije Mogherini i Hahna sa Haradinajem odloži.


BIH ĆE DOZU VAKCINA ZA COVID -19 PLATITI 10,55 DOLARA | Hayat.ba\nBIH ĆE DOZU VAKCINA ZA COVID -19 PLATITI 10,55 DOLARA\nNadležni u Bosni i Hercegovini (BiH) ne znaju kada će u našu državu stići prve vakcine protiv korona virusa.\nPoražavajuće je da su vakcine već stigle u susjednu Hrvatsku i Srbiju, gdje se počelo s njihovom primjenom, dok za našu zemlju jedina informacija koja postoji jeste da bi one mogle stići u prvom tromjesečju 2021. godine, ali preciznog datuma nema.\nNovac je uplaćen za nabavku vakcina putem Globalne alijanse za vakcinaciju (GAVI), u okviru Mehanizma za globalni pristup vakcinama za sprјečavanje COVID-19 (COVAX), a u kojem učestvuje 186 država svijeta.\nU Ministarstvu civilnih poslova BiH za Preporod.info kazali su kako je za BiH naručeno 1.232.000 doza potencijalnih vakcina i to za 20 posto populacije. Na naš upit koliko vakcine koštaju po komadu, rečeno nam je kako je “prosjek” cijena po dozi 10,55 dolara (USD).\nMinistarstvo civilnih poslova, shodno zakonom definiranim nadležnostima, realizira aktivnosti na nabavi vakcina. S tim u vezi potpisan je Ugovor između BiH i Globalnog saveza za cjepiva o nabavi cjepiva za stanovnike BiH. Ovakav ugovor potpisan na osnovu potreba koje su iskazale nadležne institucije – Federalno ministarstvo zdravstva, Ministarstvo zdravlja i socijalne zaštite Republike Srpske i Odjel za zdravstvo i ostale usluge Brčko distrikta.\nGlavni ured za susjednu politiku i pregovore o proširenju Europske komisije (DG NEAR), putem delegacije Evropske unije u BiH, pozvalo je Bosnu i Hercegovinu da iskaže svoje potrebe za količinom cjepiva. Ovim pozivom, pored COVAX mehanizma, BiH se otvorila mogućnost da bude dio i EU mehanizma – kazala je za Preporod.info Zorica Rulj, portparol Ministarstva civilnih poslova BiH.\nPrema informacijama kojima raspolaže Ministarstvo civilnih poslova, i u okviru COVAX mehanizma, kako je potvrđeno za Preporod.info, biće moguće iskazati dodatne potrebe.\nMinistarstvo prati sve aktivnosti koje se vode u tom području i reagovaće u skladu sa iskazanim potrebama, a Rulj se osvrnula i na naš upit o datumu isporuke vakcina.\nRokovi isporuke zavise od aktivnosti koje se vode u okviru COVAX mehanizma, a prema informacijama kojima Ministarstvo civilnih poslova raspolaže, realno je očekivati u prvom kvartalu naredne godine prvu isporuku. Ne možemo se složiti sa konstatacijom da će BiH zadnja dobiti vakcine. Bosna i Hercegovine jedna je od 186 potpisnica ugovora s COVAX mehanizmom i ravnopravno će biti tretirana sa ostalima. Za nabavku kroz OVAX i EU mehanizam BiH zdravstvene vlasti na svim nivoima u BiH odlučile su se jer takva nabavka garantuje sigurnost nabavljenih vakcina – navela je Rulj.


Bruto devizne rezerve Narodne banke Srbije su na kraju oktobra, iznosile 13,1 milijardu evra, što je 19,8 miliona evra više u odnosu na septembar. Deviznim rezervama na ovom nivou obezbeđuje se pokrivenost novčane mase M1 od 137 odsto i šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju oktobra iznosile su 10,7 milijardi evra.\nPovećanje bruto deviznih rezervi Narodne banke Srbije u oktobru ostvareno je u ambijentu u kojem je država dodatno smanjila svoje devizne obaveze (ukupno neto 103,2 miliona evra), po osnovu deviznih kredita i hartija od vrednosti.\nNa povećanje deviznih rezervi u oktobru uticali su prilivi po osnovu efikasnog upravljanja deviznim rezervama, devizne obavezne rezerve usled uobičajenih aktivnosti banaka, donacija i drugim osnovima (ukupno neto 195,6 miliona evra).\nPored toga, pozitivan efekat na devizne rezerve u oktobru imali su i tržišni faktori (ukupno neto 27,4 miliona evra). Navedeni prilivi u devizne rezerve bili su više nego dovoljni da pokriju odlive po osnovu pomenutog neto razduženja države po deviznim kreditima i hartijama od vrednosti i nastavka aktivnosti Narodne banke Srbije na domaćem deviznom tržištu prodajom deviza (100,0 miliona evra), radi obezbeđenja finansijske stabilnosti, odnosno ublažavanja efekata korona-krize na domaću ekonomiju.\nObim realizovane trgovine devizama na međubankarskom deviznom tržištu u oktobru iznosio je 492,2 miliona evra i bio je za 81,8 miliona evra veći nego u prethodnom mesecu. U prvih deset meseci ove godine u međubankarskoj trgovini realizovano je ukupno 5.313,8 miliona evra.\nU oktobru, kao i od početka ove godine, vrednost dinara prema evru gotovo je nepromenjena. Narodna banka Srbije je na međubankarskom deviznom tržištu u oktobru neto prodala 100 miliona evra. Posmatrano od početka godine, Narodna banka Srbije je radi održavanja relativne stabilnosti na deviznom tržištu, a u uslovima znatno pojačane globalne neizvesnosti usled krize izazvane pandemijom, neto prodala 1.735 miliona evra.


Hoops — 11. September, 2018 — Marija Joksimovic\nBulut Hoops kamp u Bukureštu uspešno je završen i ostaće upamćen kao najmasovniji 3×3 kamp na kome je učestvovalo više od 80 dece. Dušan Bulut kaže da je najveći utisak na njega ostavila odlična organizacija, velika zainteresovanost i neverovatna strast koju mladi Rumuni imaju prema uličnom basketu.\nTokom tri dana, Bulut i njegovi treneri Dušan Ignjatov i Danilo Lukić podučavali su učesnike kampa identičnim metodama treninga koje on praktikuje sa timom Novi Sad Al Wahda, a koji su specifični za basket 3×3. Organizator kampa je Sport Arena Streetball, jedan od najrespektabilnijih organizatora u svetu uličnog basketa koji stoji iza brojnih FIBA 3×3 turnira.\n– Moja tri najjača utiska iz Bukurešta su neverovatna organizacija kampa i zainteresovanost dece, bio je ovo najmasovniji Bulut Hoops do sada. Lokacija na kojoj se kamp održavao je takođe bila interesantna. Jako je zanimljivo i to što je jedan lanac supermarketa prepoznao ovo što mi radimo i uložio novac u to bez ikakvog motiva da se preterano reklamira ili da traži nešto zauzvrat, već čisto društvena odgovornost koja je na najvećem nivou – kaže Bulut.\nNa kampu su učestvovala deca različitog uzrasta, a iako njihov nivo znanja i talenta varira, zajednička im je velika strast prema basketu 3×3.\n– Selekcija ispod 14 godina je vrlo zanimljiva, mislim da imaju zaista lepu budućnost ako nastave da treniraju, ali i da rade na tim segmentima koje generacije između 16 i 18 godina nemaju, jer se nisu dovoljno dobro košarkaški obrazovale. Ali ta mlada generacija je vrlo inspirisana ovim sportom i tu se vidi uticaj Arena Sport Streetball turneje koja putuje po celoj Rumuniji i pravi turnire, tačno se vidi da ta deca odskaču od starijih generacija. Mada bih pomenuo i njihovu U18 reprezentaciju koja je takođe neverovatno strastvena prema uličnom basketu, iako možda malo kvalitetom zaostaju za nekim ekipama u Evropi, sigurno je da imaju to nešto. Oni su svetla budućnost Rumunije u narednom periodu – kaže broj jedan 3×3 igrač na svetu.\nBio je ovo četvrti i poslednji Bulut Hoops kamp u ovoj godini kojim je Dušan Bulut napravio prve korake u svojoj misiji da svoje umeće prenese na mlade igrače.\n– Veoma sam zadovoljan kako je protekla prva godina Bulut Hoopsa i što smo ovu ideju pretvorili u delo. Kroz ove događaje smo istraživali koji je najbolji način i sistem za kamp u budućnosti. Ne samo da smo prenosili svoje znanje, već mislim da smo i mi jako puno naučili, tako da će sledeće godine kamp biti još zanimljiviji, iako će sistem možda biti drugačiji. Probaćemo da napravimo jednu globalnu Bulut Hoops mrežu i da se najbolja deca sa svih ovih kampova dovedu na jedan poseban Bulut Hoops kamp. Ideja je da to bude najprepoznatljiviji profesionalni 3×3 kamp u Evropi – najavio je Bulut.\nPre Bukurešta, Bulut Hoops kampovi održani su u Jordanu, Novom Sadu i Amsterdamu. Za više informacija o budućim kampovima, pratite Hoops sekciju na našem sajtu.


Fridom haus: Srbija pala u grupu delimično slobodnih zemalja | Novine Toronto\nSrbija je pala iz grupe slobodnih zemalja u grupu delimično slobodnih zemalja na skali osnovnih sloboda, objavila je organizacija Fridom Haus u svom novom izveštaju "Sloboda u svetu 2019".\nSrbija se u odnosu na prošlu godinu pogoršala za šest poena u uslovima političkih prava i građanskih sloboda, i ove godine ima 67 poena i svrstava se u grupu zemalja koje su imale najveće gubitke u jednoj godini.\nU godišnjem izveštaju procenjuje se stanje sloboda u 195 zemalja i 14 teritorija tokom 2018. godine, a zemlje se ocenjuju na skali do 100 poena, i zatim svrstavaju u opšti status kao slobodne, delimično slobodne ili neslobodne.\nU delu izveštaja o Balkanu navodi se da predsednik Srbije Aleksandar Vučić i predsednik Crne Gore Milo Đukanović "nastavljaju da učvršćuju svoju državnu moć oko sebe i svojih klika, podrivajući osnovne standarde dobre vladavine i prevazilazeći njima dodeljene ustavne uloge".\nAntidemokratske vođe u centralnoj Evropi i na Balkanu, uključujući one koji su drsko učvrstili vlast van ustavnih ograničenja, nastavljaju da podrivaju institucije koje štite slobode izražavanja i udruživanja i vladavinu prava, navodi se u izveštaju.\nPored Srbije i Mađarska je prešla iz slobodne u delomično slobodnu zemlju zbog napada premijera Viktora Orbana i njegove stranke Fides na demokratske institucije.\nU Evropi od 625 miliona ljudi, 83 odsto živi u slobodnim zemljama, četiri odsto u delimično slobodnim, a 13 odsto u neslobodnim.\nKao delomično slobodne su označene Srbija, BiH, Crna Gora, Albanija, Makedonija, Kosovo, Mađarska, Moldavija i Ukrajina, a kao neslobodne Rusija i Belorusija. Sve ostale države u Evropi imaju status slobodnih.\nU 2018. godini sloboda u svetu zabeležila je pad 13. godinu zaredom. Pad je obuhvatio razne zemlje u svakom regionu - od dugogodišnjih demokratija kao što su SAD do učvršćenih autoritarnih režima kao što su Kina i Rusija, navodi se u uvodnom delu izveštaja.\nU periodu između 2005. i 2018. udeo zemalja koje nisu slobodne porastao je na 26 odsto, a onih koje su slobodne je pao na 44 odsto.\nOpšti pad u slobodi je i dalje mali u poređenju sa napretkom ostvarenim tokom 20. veka, ali je shema stalna i zloslutna, i ukazuje da je demokratija u opadanju.


Stojanović: Svi bismo voleli da je uvek ovako – Nadlanu.com\nStojanović: Svi bismo voleli da je uvek ovako\nObjavljeno 24. nov 2013. / 08:04:46\n"Svi želimo da uvek ovako igramo i bili bismo radosni zbog toga. Sazrevamo, ali još smo debelo, debelo u radu. Tek sada ekipa počinje da dobija 'fizionomiju'", rekao je Stojanović novinarima na stadionu Zvezde.\nCrveno-beli su u meču bez publike preokrenuli rezultat i slavili sa 4:1 u meču 13. kola. Meč je odigran pred praznim tribinama zbog suspenzije stadiona posle incidenata u derbiju protiv Partizana.\n"Šteta što nije bilo publike jer je igra bila otvorena i viđena je velika želja za pobedom obe ekipe. Igralo se bez kalkulacija, bilo je lepih akcija. Na sreću, mi smo bili efikasniji i osvojili važne bodove", rekao je Stojanović.\nTrener Slobode Ljubiša Stamenković takođe je kazao da mu je žao što nije bilo publike, a dodao je da je ovo i jedno od gorih izdanja njegove ekipe.\n"Kada padne pet golova, a poništi se još nekoliko, to znači da je bilo tempa i dinamike. Poštovali smo dogovor 20 minuta i kao plod toga došao je prvi gol, a posle toga smo igrali sporije i nedisciplinovano i Zvezdini špicevi su uspevali da dođu do završnice", rekao je Stamenković.


Vesti online / Scena / Šoubiznis / Severina zbog trudnoće na "gubitku" 300.000 evra?\nSeverina zbog trudnoće na "gubitku" 300.000 evra?\nSeverina Kojić već je u gubitku 300.000 evra zbog trudnoće! Pevačica koja će za šest meseci po drugi put postati mama, poslušala je svog lekara koji joj je savetovao strogo mirovanje, pa je otkazala sve tezge, ali i privatne proslave u inostranstvu.\n"Čim je saznala da je trudna, odmah je otkazala nastupe u klubovima širom Evrope. Odbila je i da se pojavi na privatnim proslavama, koje su odlično plaćene", priča obavešteni izvor, koji tvrdi da ju je suprug Igor Kojić podržao u svim odlukama.\nMeđutim, Severina ne bi bila takva zvezda da je baš sve obaveze batalila. Ona nije otkazala velike koncerte i to pre svega onaj u Splitu na svoj rođendan 21. aprila. Tada će se održati velika koncertna promocija albuma "Naša bila storija".\nSamo nedelju dana nakon ovog dugoočekivanog spektakla, Kojićka će s Ministarkama otputovati na manju turneju u Las Vegas.\n* Kad se pevačica zahvaljuje seksi selfijem...\n* Drama: Severini zbog zdravlja preti kraj karijere?\nŠOUBIZNIS Severina ponovo trudna!\nŠOUBIZNIS Velika nesreća zadesila Severinu\nŠOUBIZNIS Drama: Severini zbog zdravlja preti kraj karijere?\nŠOUBIZNIS Severina izbegava suđenje!


Takođe, zavisi od podneblja, antropologije određenog mesta, procesa probi i izvođenja, socijalnih praksi i zakona, jer tu nema ideološke neutralnosti. Po Šekneru performans je skup ljudskih akcija i to može biti svakodnevni performans, svakodnevni život (oblačenje, jelo, razgovor, šetnja alana karpova) igra, ritual, sport, biznis i umetnost performansa (pozorište, ples i muzika) a svi su elementi sociologije i u različitim segmentima se neprestano dodiruju.\nOn izdvaja osam vrsta performansa:\n1. everyday life-svakodnevni život,\n2. umetnički performans,\n3. sport i ostale popularne spektakle (eterteiments),\nNa taj način on izbegava bilo kakvu generalizaciju pojma, jer performans je ljudsko ponašanje kroz simbolične akcije i u svakom od ovih vidova to jeste svet performansa i svet kao performans...\nZbog toga studije performansa moraju da budu u korelaciji sa svim ostalim disciplinama; socijalnim naukama, feminističkim studijama, studijama roda, istorijom, psihoanalizom, queer teorijama, semiotikom, digitalnim studijama, area studijama, teorijama medija i popularne kulture i studijama kulture...a po Barbari Kirshenblatt Gimblett studije performansa su još više od ove sume jer tu moramo da uključimo arhitekturu i vizuelne umetnosti koje su u poslednje vreme zapostavljene.\nNa kraju se logično postavlja pitanje koje mesto zauzima performans i gde je mesto perfomansa u izvođačkim teorijama?


Koridori: Tuneli u Grdeličkoj klisuri besprekorni - JuGmedia\nKoridori Srbije saopštili su danas su da je posle šest meseci od puštanja u saobraćaj deonice kroz Grdeličku klisuru obavljen redovan servis i testiranje svih oprema u tunelima „Predejane“ i „Manajle“ , kao i da su svi bezbednosno-sigurnosni sistemi u potpunosti pouzdani i rade bez ikakvih nedostataka.\n“JP Кoridori Srbije su u od 7. do 9. decembra naizmenično zatvarali po jednu cev tunela „Predejane“, a do 14. do 16. decemba tunela „Manajle“, kako bi uradili sve provere, testiranja i servise, koji su predviđeni ugovorom sa izvođačem radova”, navodi se u saopštenju.\nKako najavljuju, u maju naredne godine biće urađen redovan godišnji servis u tim tunelima.\nPodsetimo, deonica kroz Grdeličku klisuru u dužini od 26,3 kilometra puštena je u javni saobraćaj 18. maja ove godine, čime je završen kompletan južni krak Кoridora 10.\nDragica Nikolić sutra u Leskovcu deli deci novogodišnje paketiće\n16.12.2019. u 15:49\nZa svaku pohvalu! Znaci, posle 6 meseci (nije parastos) nista nije puklo.


U Diznilendu u Parizu gradi se najveća solarna nadstrešnica u Evropi | Energetski portal Srbije\nU Diznilendu u Parizu gradi se najveća solarna nadstrešnica u Evropi\n02.05. 2021 Vesti | Svet | Solarna\nDiznilend u Parizu gradi solarnu elektranu od neverovatnih 67.500 solarnih panela. Do sada je instalirano 12.000 panela, planirano je da solarna elektrana bude završena do 2023. godine, a to će doprineti tome da Diznilend u potpunosti dekarbonizuje svoje snabdevanje energijom.\nKako se navodi u saopštenju ovog tematskog parka, izgradnja ove solarne elektrane je važan korak ka energetskoj tranziciji i dekarbonizaciji. Prema planovima, na glavnom parkingu za posetioce biće izgrađena “jedna od najvećih solarnih nadstrešnica u Evropi”.\nSolarna elektrana prostiraće se na području od 17 hektara, pokrivaće oko 9.000 parking mesta. Kako je u pitanju ogromna površina koju zauzima elektrana, stručnjaci procenjuju da će na godišnjem nivou proizvoditi 31 GWh električne energije, što odgovara potrošnji grada sa 14.500 stanovnika.\nGlavi cilj kompanije je smanjenje emisije ugljen-dioksida (CO2) za 750 tona godišnje. Čelni ljudi Diznilenda planiraju da 17 odsto trenutne potrošnje električne energije u parku bude pokriveno iz obnovljivih izvora energije. Nadaju se da će posetioci biti zadovoljni, jer će njihovi automobili u budućnosti u potpunosti biti zaštićeni od svih vremenskih prilika.\nDiznilend u Parizu je prvi tematski park u Evropi u kom je izgrađeno postrojenje za prečišćavanje vode. Prečišćena voda koristi se za fontane, vodene površine, zalivanje, čišćenje. Ova kompanije je postavila jasne ciljeve, do 2030. godine žele da smanje emisije štetnih gasova sa efektom staklene bašte, ušteda vode, smanjenje otpada, održivi materijali i dizajn. Krajnji cilj je podizanje ekološke svesti posetilaca, a posebno edukacija dece o značaju zaštite životne sredine.\nDiznilend u Parizu otvoren je 1992. godine i do sada ga je posetilo više od 320 miliona posetilaca iz celog sveta.\nemisije štetnih gasova sa efektom staklene bašte


Danas se u celom svetu obeležava Međunarodni dan porodice | 15/05/2022 VOLIM ZRENJANIN\nDanas se u celom svetu obeležava Međunarodni dan porodice\nZrenjanin – Međunarodni dan porodice\nMeđunarodni dan porodice se obeležava 15. maja još od 1994. godine, a Generalna skupština Ujedinjenih nacija uvrstila je ovaj dan 1993. godine u kalendar važnih datuma.\nPorodica kao osnovna ćelija društva treba da se osnažava sa svakog aspekta jer je zdrava porodica preduslov za stvaranje zdravog pojedinca ali i zdravog društva.\nU Srbiji, oko 70% stanovništa čine porodice sa decom, međutim samohrani roditelji zauzimaju veliki deo porodičnog stanovništva, sa oko 300 hiljada samohranih majki i blizu 80 hiljada samohranih očeva.\nRepublički zavod za statististiku je objavio podatak povodom Međunarodnog dana porodice da je prosečan broj dece po domaćinstvu u Srbiji 1,58.\nDanas se mnogi parovi teško odlučuju na potomstvo usled velike finansijske nestabilnosti i neizvesnosti, pa tako gotovo trećina porodica čine bračni parovi bez dece, a gorući problem u Srbiji je i nasilje nad ženama, po nekim podacima oko 30 žena godišnje izgubi život u porodičnom nasilju, a oko 1000 dece godišnje bude izmešteno iz svojih bioloških porodica u hraniteljske.\nZato danas treba podsetiti na ove poražavajuće statističke podatke i apelovati na institucije i javnost da se preduzmu svi potrebni koraci u njihovom rešavanju.\nŠirom sveta se na današnji dan organizuju razne manifestacije kako bi se što više afirmisala porodica i porodične vrednosti i da bi se zaštitila porodica kao osnovna jedinica društva, ali i da se poveća znanje o tome kako socijalni, ekonomski i demografski procesi u društvu utiču na porodice.\n15/05/2022 / 16:50\tReply\nsrećan sam jer imam porodicu i za mene je moja porodica nešto najlepše nešto najveće što imam srećan sam zbog toga i apelujem na sve mlade ljude da neraaaaaazmišljaju osituaciji u zemlji o novcu o tome dali će moći ili ne da sve pruže deci već da shvate da je imati dete najveći dar i srećaq u kojoj uživate dok ste živi mladi samo napred


"Povod za zadovoljstvo Vučićeva izjava"\nBeograd -- Predsednik Senata privrede Srbije Ivan Gros smatra da je ishod izbora u Srbiji dobra vest, jer će Srbija dobiti vladu koja će moći da nastavi reformskim putem. On je kazao da je dobro što će vlada imati četvorogodišnji mandat da završi… »\nGde investirati 25.04.2016\nGarancija Ex-Ima, američke. Airbus Group će u ponedeljak dobiti finansijsku podršku od neočekivanog izvora nakon isporuke prvog aviona iz nove fabrike u Alabami – američku Export-Import Banku. Garancije američke banke u državnom vlasništvu su… »\nS. Arabija osniva najveći svjetski investicioni fond\nAl Jazeera 25.04.2016\nRijad planira smanjiti ovisnost ekonomije o nafti osnivanjem investicionog fonda 'teškog' 2.000 milijardi dolara. Vlada Saudijske Arabije usvojila je paket ekonomskih reformi pod nazivom "Saudijska vizija 2030", koji bi trebalo da u značajnoj mjeri… »


Grujić ispunio želju od milion evra, šta mu je Markec rekao? - Sportske.net\nGrujić ispunio želju od milion evra, šta mu je Markec rekao?\nNa početku priprema fudbalera Crvene zvezde, najveću pažnju novinara, naravno, izazvao je Marko Grujić, novi fudbaler Liverpula na pozajmici u Zvezdi do kraja sezone, pozajmici koja košta milion evra.\nStižu pojačanja za Ligu šampiona! Zvezdaši, bićete zadovoljni!Partizan je nebitan ''Grofu'', za razliku od čačanskog Borca...Grujićev transfer u Liverpul umalo nije propao?!Zvezda - Jesenji prvaci ponovo na okupu, trojica kasne!Francuzi baš uporni, Zvezda na novom iskušenju!\nNovi fudbaler Liverpula Marko Grujić rekao je danas da je on insistirao da ostane na pozajmici u Crvenoj zvezdi do kraja sezone, pošto iz beogradskog kluba želi da ode kao šampion Srbije.\n"Osećam se ponosno što je Zvezda kao nekada počela da izbacuje igrače za najveće klubove u Evropi. Rekao sam (treneru Livepula Jirgenu) Klopu da želim da osvojim titulu sa Zvezdom i odem sa velikim priznanjem i da smo jako blizu.\nOčekujem da nastavimo niz pobeda i uđemo u istoriju kao jedan od najboljih timova u istoriji kluba", rekao je Grujić novinarima na okupljanju fudbalera Zvezde pred početak priprema.\nJesenji deo prvenstva Zvezda je završila na prvom mestu na tabeli bez poraza, sa 25 bodova više od Borca i Čukaričkog. Grujić je kazao da je Klop pratio dešavanja u srpskom fudbalu.\n"Kada smo se čuli posle utakmice sa Radničkim rekao mi je da zna da smo u Nišu igrali tešku utakmicu, bio je u toku što se tiče naše lige. Iako zna da imamo bodovnu prednost, objasnio sam mu da želim da osvojim titulu i moja želja je presudila da ostanem u Zvezdi", kazao je Grujić.\nOn je dodao da nije imao dovoljno vremena da se odmori zbog svega što se dešavalo oko transfera, kome se protivio njegov otac.\n"On je želeo da skine teret sa mojih leđa zbog novinskih natpisa koji su se mesecima pojavljivali da sam ja jedini izvor (prihoda) kluba. Ali, kod kuće smo rešili dileme, najbitnija je moja želja da odem u Liverpul i on je to prihvatio", rekao je ovaj 19-godišnji fudbaler.\nGrujić je naveo da je Liveprul jedan od najvećih svetskih klubova, sa veličanstvenom atmosferom na utakmicama.\n"Bio sam sa novim saigračima u trening centru, ostaje mi da radim do leta, da stičem rutinu u narednim utakmicama i spremno dočekam pripreme sa novim klubom", rekao je on.\nGrujić je dodao da je sa Lazarom Markovićem, koji igra kao pozajmljen igrač Liverpula u turskom Fenerbahčeu, razgovarao o tome šta se očekuje u engleskom fudbalu.\n"Rekao mi je da su velika očekivanja i da je veliki pritisak, ali navikao sam da igram tako, jer je i u Zvezdi pritisak. Moram da ih uverim da imam kvalitet, da vide od čega sam satkan, posle će sve biti na meni.\nMnogo ljudi priča da nije trebalo da idem u Englesku, već da sam mogao da igram u Belgiji ili Holandiji. Ja sam toliko samouveren da mislim da ću odmah igrati tamo", rekao je on.\n"Verujem u svoj kvalitet, moram da radim na fizičkom planu u narednih četiri ili pet meseci, a što se tiče fudbala, mislim da mogu tamo da igram", dodao je Grujić.


Destinacija koja je privlačna zbog povoljnih nekretnina\nDestinacija koja je privlačna Srbima ne samo zbog letovanja, već i povoljnih nekretnina\nNakon Grčke, Turske, Crne Gore i Hrvatske, građani Srbije pokazuju sve veće interesovanje za nekretnine u Albaniji, kako u neposrednoj blizini, tako i na samoj... 08.08.2021, Sputnik Srbija\nAlbanija i dalje važi za zemlju u regionu sa niskim cenama kvadrata, pa se nekretnine kupuju ne samo za odmor, već i kao investicija, računajući da će i ovde tržište zahvatiti trend rasta.Najveći broj nekretnina izlistanih na prodaju na sajtovima tamošnjih agencija su stanovi nadomak obala mora, ali je i ne mali broj kuća kao i luksuznih vila.Tako na primer, za opremljen stan nadomak obale mora u Sarandi, Vlori, Draču ili Dermi treba izdvojiti, u većini slučajeva, po kvadratu 1.000 pa do 2.500 evra, ali kod ovih skupljih se radi o izuzetno luksuznim stanovima u kompleksima, piše „Blic“.Opremljen dvosoban stan od 100 kvadrata u Sarandi, nadomak mora i sa izuzetnim pogledom na more, košta 109.000 evra, odnosno 1.090 evra po kvadratu. U Vlori dvosoban stan od 85 kvadrata, kompletno namešten i tik uz obalu mora za samo 85.000 evra, ili 1.000 evra po kvadratu.Na tržištu je i nekoliko dvosobnih penthausa u Draču od 100 kvadrata po ceni od 110.000 evra, a u pitanju su kompletno opremljeni stanovi, na svega desetak metara od plaže i pet minuta od centra grada.U Dermiju, za one sa dubljim džepom, luksuzni stanovi mogu da se nađu za oko 2.400 evra po kvadratu. Takvi luksuzni kompleksi sadrže i heliodrom, pristanište, bazene, sportske terene, SPA, teretanu.Odnos cene i luksuzaKuće i vile na obali mora su drastično skuplje od stanova i apartmana, ali ako se cene uporede sa drugim tržištima i te nekretnine su povoljne. Na primer, u sklopu pomenutog kompleksa u Dermiju luksuzna, komplet opremljena kuća površine od 162 kvadrata se prodaje po ceni od 371.000 evra.U zalivu Lalzi, prodaje se trosobna kuću površine 150 kvadrata, kompletno opremljena, po ceni od 225.000 evra.Na rtu Rodon isključivo se prodaju luksuzne kuće i vile. Na primer četvorosobna vila, potpuno opremljena, od 190 kvardata, sa dvorištem i bazenom u dvorištu od 730 kvadrata (ukupne površine 974 kvadrata), košta za 590.000 evra.Kako do nekretnine u AlbanijiU sam proces kupovine je uključeno potpisivanje nekoliko ugovora: ugovor o rezervaciji, preduzetnički ugovor, predugovor i stvarni kupoprodajni ugovor. Nakon potpisivanja ugovora, rezervacija traje četiri nedelje i za to vreme je potrebno da se proveri imovina u čemu bi, kako se preporučuje, trebalo da posreduje advokat.Kod potpisivanja predugovora potrebno je da se nekretnina kapariše, 10 odsto tržišne cene u slučaju starogradnje i 30 odsto u slučaju novogradnje.Kupoprodajni ugovor se potpisuje kod notara i tada se isplaćuje ostatak sume, a zatim se ugovor podnosi Kancelariji za registraciju nepokretne imovine. Čitav proces traje od 21 do 23 dana.\nZa dve nedelje godisni odmor nema racun i da su 300 evra za kvadrat.Kako kaze poslovica kamen tezi na svoje mesto.Sve drugo je eluzija ne vredi nista osven poljoprivredna zemlja sada nista drugo.Zasto su zakoni se menjaju stalno pa taksi raste pa nekoj tamo treba da cuva to mjesto itn.Sve je BIZNIS?\nekonomija, albanija, nekretnine\nNakon Grčke, Turske, Crne Gore i Hrvatske, građani Srbije pokazuju sve veće interesovanje za nekretnine u Albaniji, kako u neposrednoj blizini, tako i na samoj obali mora.\nAlbanija i dalje važi za zemlju u regionu sa niskim cenama kvadrata, pa se nekretnine kupuju ne samo za odmor, već i kao investicija, računajući da će i ovde tržište zahvatiti trend rasta.\nNajveći broj nekretnina izlistanih na prodaju na sajtovima tamošnjih agencija su stanovi nadomak obala mora, ali je i ne mali broj kuća kao i luksuznih vila.\nTako na primer, za opremljen stan nadomak obale mora u Sarandi, Vlori, Draču ili Dermi treba izdvojiti, u većini slučajeva, po kvadratu 1.000 pa do 2.500 evra, ali kod ovih skupljih se radi o izuzetno luksuznim stanovima u kompleksima, piše „Blic“.\nNekretnine udaljenije od mora mogu da se nađu i za manje od 1.000 evra po kvadratu.\nOpremljen dvosoban stan od 100 kvadrata u Sarandi, nadomak mora i sa izuzetnim pogledom na more, košta 109.000 evra, odnosno 1.090 evra po kvadratu. U Vlori dvosoban stan od 85 kvadrata, kompletno namešten i tik uz obalu mora za samo 85.000 evra, ili 1.000 evra po kvadratu.\nNa tržištu je i nekoliko dvosobnih penthausa u Draču od 100 kvadrata po ceni od 110.000 evra, a u pitanju su kompletno opremljeni stanovi, na svega desetak metara od plaže i pet minuta od centra grada.\nCC0 / Pixabay / Za stan nadomak obale mora treba izdvojiti od 1.000 do 2.500 evra po kvadratu.\nZa stan nadomak obale mora treba izdvojiti od 1.000 do 2.500 evra po kvadratu.\nU Dermiju, za one sa dubljim džepom, luksuzni stanovi mogu da se nađu za oko 2.400 evra po kvadratu. Takvi luksuzni kompleksi sadrže i heliodrom, pristanište, bazene, sportske terene, SPA, teretanu.\nOdnos cene i luksuza\nKuće i vile na obali mora su drastično skuplje od stanova i apartmana, ali ako se cene uporede sa drugim tržištima i te nekretnine su povoljne. Na primer, u sklopu pomenutog kompleksa u Dermiju luksuzna, komplet opremljena kuća površine od 162 kvadrata se prodaje po ceni od 371.000 evra.\nU zalivu Lalzi, prodaje se trosobna kuću površine 150 kvadrata, kompletno opremljena, po ceni od 225.000 evra.\nNa rtu Rodon isključivo se prodaju luksuzne kuće i vile. Na primer četvorosobna vila, potpuno opremljena, od 190 kvardata, sa dvorištem i bazenom u dvorištu od 730 kvadrata (ukupne površine 974 kvadrata), košta za 590.000 evra.\nKako do nekretnine u Albaniji\nU sam proces kupovine je uključeno potpisivanje nekoliko ugovora: ugovor o rezervaciji, preduzetnički ugovor, predugovor i stvarni kupoprodajni ugovor. Nakon potpisivanja ugovora, rezervacija traje četiri nedelje i za to vreme je potrebno da se proveri imovina u čemu bi, kako se preporučuje, trebalo da posreduje advokat.\nKod potpisivanja predugovora potrebno je da se nekretnina kapariše, 10 odsto tržišne cene u slučaju starogradnje i 30 odsto u slučaju novogradnje.\nKupoprodajni ugovor se potpisuje kod notara i tada se isplaćuje ostatak sume, a zatim se ugovor podnosi Kancelariji za registraciju nepokretne imovine. Čitav proces traje od 21 do 23 dana.\n8 Avgust, 16:421\n8 Avgust, 23:081


Rusija najveći donator Vojske Srbije, dobili smo šest MiG-29, 30 oklopnih izvidjačkih vozila BRDM-2MS i 30 tenkova T-72MS – NovostiDana.rs\nRusija najveći donator Vojske Srbije, dobili smo šest MiG-29, 30 oklopnih izvidjačkih vozila BRDM-2MS i 30 tenkova T-72MS\nMinistarstvo odbrane saopštilo je danas da je Vojska Srbije najveće donacije dobila od Rusije.\nRusija je Vojsci donirala šest aviona MiG-29, a u toku je realizacija donacije 30 oklopnih izvidjačkih vozila BRDM-2MS i 30 tenkova T-72MS sa pratećim elementima logističke podrške, navodi se u saopštenju ministarstva.\nDodaje se da su tokom pregovora za nabavku naoružanja i vojne opreme iz Rusije, dobijeni „značajni popusti i druge olakšice“.\nČetiri aviona MiG-29 Srbiji je donirala i Belorusija, navodi se u saopštenju.\nMinistarstvo navodi da je do razlike u iznosima donacija pojedinih država koji se nalaze u „Informatoru o radu Ministarstva odbrane“ i stvarnog stanja došlo zato što u njemu „nisu prikazane one donacije koje su u toku ili još uvek ne postoji saglasnost obe strane za obelodanjivanjem podataka o iznosima tih donacija“.\nZdravstvena služba: Nijedna otrovna supstanca nije pronadjena kod Navaljnog\nPutin poslao vojsku u Sibir gde besne šumski požari


Novo turističko naselje u centru Zlatibora • Užice - UE.CO.RS\nNovo turističko naselje u centru Zlatibora\nUtorak 22. Maj 2012. Iako Zlatibor konstantno dobija nove smeštajne kapacitete, ovu poznatu turističku destinaciju "odmerila" je i kompanija "River Consulting" koja zajedno sa investitorima koje zastupa, namerava da od "Zlatiborskih konaka" stvori najprepoznatljiviji turistički brend, da u blizini jezera izgradi hotel koji će nositi ime svetskog hotelskog lanca i gostima obezbedi raznovrsne sadržaje.\nTrenutna izgradnja na 13.000 m2, za koje je potrebno 12 mil EUR, pokazuje da je građevinska sezona na srpskoj planinskoj lepotici u punom zamahu, ali i da će za koju godinu turisti imati dosta veću ponudu.\nNaš sagovornik ističe da će to biti najveći sistem smeštaja na Zlatiboru, kada za četiri godine budu završeni svi objekti. Na 1.300 metara od centra Zlatibora na površini od 1,3 ha u naselju Zova počela je izgradnja najvećeg uređenog kompleksa na Zlatiboru. Reč je trenutno o 17 objekata od ukupno 20, koji su spoj savremene arhitekture i materijala prepoznatljivih za ovaj kraj.\n- Kompleks će se zvati kao i firma "Zlatiborski konaci", a imaće ukupno 223 smeštajne jedinice. Površina apartmana se kreće od 20 m2 do dupleksa koji će zauzimati 80 kvadrata. Verujemo da će "Zlatiborski konaci" biti najprepoznatljiviji brend već sledeće godine – napominje Ružić.\nPrema projektu, koji je radio šabački biro "Set", ovde je predviđena izgradnja velikog kafe bara sa kaminom i terasom, spa centar sa hidromasažnim bazenom i saunom. Gostima "Zlatiborskih konaka" biće na raspolaganju i teniski teren, dečija igrališta, zatvoren i otvoren bazen. - Pokušaćemo da produžimo korišćenje otvorenog bazena upotrebom tople vode. Radimo istraživanje podzemnih voda, tako da ako pokazatelji budu dobri koristićemo termalne vode u kompleksu.\nKako kaže sagovornik "eKapije", otvaranje celog kompleksa očekuju krajem 2012. odnosno za Novu godinu.\n- Imaćemo dosta interesantnih sadržaja koji će moći da koriste samo gosti kompleksa. Takođe, omogućićemo gostima i iznajmljivanje motornih sanki i sličnih vozila. Planiramo da obezbedimo i vožnju ekološkim vozilima na struju poput onih kojima se obilaze golf tereni. Jedna od naših akcija za goste će biti i organizovanje izleta na mnogobrojna turistička mesta u blizini Zlatibora – najavljuje Ružić.\n- Čak 90% kupaca je odlučilo da u periodu kada nisu prisutni u apartmanima, ponudi na izdavanje zainteresovanim turistima. Ružić ističe da je već krenula izgradnja apartmana na samo 300 m od jezera u blizini hotela "Palisad".\n- Kako bi se naši gosti relaksirali dok su u "Zlatibor Residence", u objektu će biti smešteni kafe bar, bazen sa đakuzijem, sauna, teretana.\nCena kvadrata je 2.000 EUR, a prema rečima našeg sagovornika "sve manje se na Zlatiboru grade apartmani niže kategorije".\nAko se ostvare ideje kompanije "River Consulting", i investitora "Zlatiborskih konaka" gosti Zlatibora će za nekoliko godina moći da odsednu u hotelu koji pripada svetskom lancu hotela, i to u parku pored jezera.\n- Za mesec-dva očekujemo završetak pregovora sa jednim velikim lancem hotela za kupovinu franšize. Nakon toga je predviđeno projektovanje objekta. U martu sledeće godine bi trebalo da počne izgradnja, a otvaranje 2015. Za ovaj objekat imamo najbolju lokaciju, na kojoj bi i trebalo da bude najbolji hotel na Zlatiboru. U pregovorima smo sa opštinom Čajetina, sa kojom na svim projektima imamo odličnu saradnju, oko proširenja te parcele. Postojećim planom je naša parcela ušla kao izdvojena lokacija, a zemljište uz tu parcelu je predviđeno za komercijalne svrhe. U pregovorima smo sa opštinom oko kupovine i tog zemljišta.


Jedan od najzanimljivijih mečeva 24.kola Super lige Srbije igra se danas u Šapcu gde domaća Mačva dočekuje goste iz Novog Sada, ekipu Vojvodine. Nema sumnje da će Šapčani sa mnogo motiva ući u susret sa renomiranim protivnikom, a ne treba zanemariti ni uvek sjajnu podršku domaće publike.\nEkipa Mačve se trenutno nalazi na 12.mestu na tabeli sa 24 osvojena boda, a u prethodnom kolu pretrpeli su poraz na Banovom brdu od ekipe Čukaričkog rezultatom 2:0. Novosađani trenutno zauzimaju 8.mesto na tabeli sa 36 osvojenih bodova, a u prethodnom kolu savladali su na svom stadionu ekipu Voždovca rezultatom 2:0.\nDva tima su se već sastajala tokom aktuelne sezone, a meč odigran u Novom Sadu završen je pobedom ekipe Vojvodine rezultatom 1:0(0:0). Jedini pogodak za domaći tim postigao je Nemanja Subotić.\nU taboru domaćina vlada pozitivna atmosfera, i pored poraza u prvom prolećnom kolu. O tome je na redovnoj konferenciji za medije održanoj pred ovaj susret govorio i šef stručnog štaba šabačkog tima Dragan Aničić koji je tom prilikom istako da je siguran da će naporan rad doneti pozitivne rezultate:\n’’Na gostovanju Čukaričkom predstavili smo se u dobrom svetlu, iako to rezultatski nije pokazano. Važno je samo da nastavimo tako i realizacija šansi će biti popravljena. Vojvodina je klub sa velikom tradicijom. Ekipa je promenila trenera na polusezoni i sada imaju jednu potpuno novu igru, ali upoznati smo i sa načinom igre i sa kvalitetom igrača, među kojima su i momci koji prevazilaze čak i kvalitet Super lige. Tokom prelaznog roka su se dobro pojačali, doveli su Radovanovića, Arsića, proverene superligaške igrače. Vojvodina je sigurno jedan veliki izazov za sve nas u klubu. U prvom delu prvenstva smo bili blizu osvajanja boda, nadam se da ćemo ovde pred našim navijačima, koje ovom prilikom pozivam da dođu u velikom broju, uspeti da osvojimo bodove. Da je dobar teren, očekivao bih jednu dobru igru u subotu, jer i oni i mi hoćemo da igramo kvalitetan fudbal. Ovako, s obzirom na okolnosti i vremenske prilike, biće velika borba tokom celog meča.’’\nGosti u Šabac stižu sa željom da uđu u seriju pobeda, ali su svesni da ih čeka izuzetno težak posao. O tome je na redovnoj konferenciji za medije održanoj pred ovaj susret govorio i šef stručnog štaba novosadskog tima Ilija Stolica koji je istakao da će otežavajuću okolnost predstavljati stanje terena:\n’’Mačva je protivnik za svaki respekt i mislim da su tim koji je doživeo najmanje promena u igračkom kadru tokom ovog prelaznog roka. Radi se o uigranoj, iskusnoj ekipi, čiji rezultati nisu u skladu sa igrama koje pruža i smatram da zaslužuju mnogo više. Poznajem odlično njihovog šefa stručnog štaba, prema kome imam ogromno poštovanje i koji na raspolaganju ima niz odličnih pojedinaca, iako je njihova najveća snaga zapravo kolektiv. Nema sumnje da nas očekuje jedan motivisan i izuzetno organizovan tim. Međutim, naše ambicije su takve kakve su i pobedom protiv Voždovca smo napravili jedan mali korak ka njihovom ostvarenju. Želimo da uđemo u seriju pobeda i mislim da postoje svi preduslovi za to. Sutra će igrači oba tima imati otežavajuću okolnost u terenu, za koji pretpostavljam da će biti u izuzetno lošem stanju, te će zbog toga kvalitet igre, a samim tim i publika, trpeti mnogo. Ipak, tako je kako je, moramo da se adaptiramo i očekujem novu pobedu.’’\nUlaznice za ovaj susret mogu se kupiti na dan njegovog odigravanja, a blagajne će biti otvoorene od 12:00 časova. Cene ulaznica su sledeće: Jug – 200,00 dinara, Istok – 300,00 dinara i Zapad – 500,00 dinara. Pravo na besplatan ulaz imaju žene i deca do 16 godina starosti, i to na južnoj i istočnoj tribini.\nMeč 24.kola Super lige Srbije između Mačve i Vojvodine igra se danas, u subotu 24.februara 2018.godine, sa početkom u 15:00 časova. Obezbeđen je direktan televizijski prenos ovog susreta na prvom programu TV Arena sport.


27.- 30. 01. Sunce u Vodoliji u sekstilu sa Uranom, Venera konjukcija Pluton itd\nAstrotanja taj Pon Jan 27, 2014 11:45 pm\n27-30.01. Sunce u Vodoliji u sekstilu sa Uranom u Ovnu će u ovom periodu dok je ono u Vodoliji najizraženiji nositi energiju ovoga znaka. Šansa za promene, koje menjauju stvarnost i donose osećaj dolazećeg boljeg vremena, bolje budućnosti, koja može doneti progres i napredak, odnosno veće promene koje su pred nama. Otpočeo je od danas nagoveštaj promena, sa informacijama da su promene pred nama i to upravo večeras dok je Mesec u Strelcu u sektilu sa Merkurom u Vodoliji i u sekstilu sa Marsom u Vagi. Povoljne promen koje će bitno promeniti život, koje donose radost, ili oduševljenje nadolazećim promene koje će otpoleti nakon 30. 02. .\nOvo je dobro vreme za one koji su otvoreni za svoje nade i vizije, koji su spremni da iskoriste mogućnost da sebi stvaraju bolji život. Posebno će osobe koje iaju podznak u Lavu, Vodoliji i Ovnu osetiti ushićenje, radost nadolozeće sreće.\nOvo je vreme pozitivnih promena u partnerstvu, braku za osobe kkoji imaju podznak u Lav i Vodoliji, a i sunačni znak Vodolija.\nVenera u konjukciji sa Plutonom može ne samo doneti obnavljenje neke veze, ili vraćanje na staru ljubav, prijateljstvo, ali i pojačane strasti koje idu ka fatlizmu, ne samo krajem januara i početkom februara, nego može nekima doneti i veću zaradu, ili dobitak koji ste čekali od ranije.\nVreme Vodolije je period kada pored težnje ka oslobođenju, ili nezavisnosti kroz timski rad, ili grupno angažovanje donosi veću orejntisanost na budućnost i težnju ka reformama i promena društvenim, ne samo pojedinačnim. Zato krenite već ovih dana u pripreme za promene i reforme, ali sa velikom nadom, a od 30. kada Merkur ulazi u Ribe i verom koje prati ideje koje će biti prisutne. Humanitizam karekterističan za Vodoliju i vera za Ribe je nešto što zajedno, ujedinjene mogu da razbiju neka ograničenja i donesu nam mogućnost stvaranje bolje budućnosti. Istina sve to može doneti i neke veće troškove, koji mogu da izgledaju sada i kao gubici, ali se ne mogu zaobići. Ograničenja i prepreke će postojati, ali oni su izazovi koji mogu da se prevaziđu uz jaku volju karekterističnu za Sunce u Vodoliji i za postojanje vizije ka novinama, nečem pionirskom koje donosi Uran u Ovnu.


Izbori u Beogradu: DS – test za opoziciju, Dveri pozivaju na bojkot – NovostiDana.rs\nŠef izbornog štaba Demokratske stranke (DS) za izbore u Beogradu Balša Božović pozvao je danas predstavnike „gradjanske i proevropske opozicije“ da što pre razgovaraju o nastupu na predstojećim izborima u Beogradu koji će, po pojedinim medijima, biti već u decembru.\nBožović je medjutim naveo da je najavljivanje datuma izbora „preko tabloidnih medija demonstracija moći SNS“.\nOn smatra da izbori neće biti fer i slobodni, ali će se DS „boriti za gradjane i očuvanje institucija“.\n„Kad god budu bili izbori, biće kratki, biće malo vremena za kampanju, ali mi se ne žalimo, mi ćemo se boriti za gradjane, ovo je test za nas, ne za njih, test za opoziciju da li će se pokazati odgovorno, da li će se ujediti i zaustaviti ovaj režim“, rekao je Božović.\nPredsednik Dveri Boško Obradović je danas pozvao opoziciju da bojkotuje predstojeće izbore u Beogradu, ukoliko ne budu obezbedjeni uslovi da oni budu fer i pošteni.\nOn je naveo da na takve izbore SNS na čelu sa Aleksandrom Vučićem i „svojim satelitima“ treba da izadje sama i pokaže da vlada Srbijom sa manje od 25 posto podrške gradjana Srbije.\nŠef Dveri je medjutim rekao i da se „diktatorska vlast ne ruši na izborim već na ulici“.\n„Pa, gospodo u opoziciji, ako smo opozicija, ‘ajmo da rušimo ovu vlast i da se izborimo za fer i poštene izbore i da oslobodimo medije. Idemo ispred Pinka i RTS-a, moramo da otmemo slobodu u Srbiji. Ako neko misli da će vlast Aleksandra Vučića pasti tako što ćemo mi izdavati saopštenja i tvitovati, pa verujte od toga nema ništa“ rekao je Obradović.\nPoruka Jankovićevog PSG gradjanima Beograda pred izbore: ‘Moguće je!’\nPokret slobodnih gradjana saopštio je danas, povodom najave prevremenih izbora za gradsku vlast Beograda, u decembru, da je ključno da se spreči izborna kradja, i da nijedan glas ne bude izgubljen, a da je stvar „izborne tehnike“ kako će se ići na izbore.\n„Gradjanima poručujemo: ‘Moguće je!’. Imaju za koga da glasaju, a mi se obavezujemo da ćemo obezbediti normalan život za sve, bez straha, laži i nasilja“, navodi se u saopštenju tog pokreta, dostavljenom agenciji Beta.\n„Ostaje da obezbedimo kakav-takav pristup medijima, jer ovim tempom uništavanja svega, kada Vučić kao najavljeni nosilac liste za Beograd izgubi, to neće imati ko da objavi. Što se tiče finansiranja izborne kampanje, ne brinite: Nemamo ‘tetku u Kanadi’, ali osvrnite se oko sebe, pogledajte u svoj frižider i džep i čujte uvrede zdravog razuma o ‘istorijskim uspesima’. Naša kampanja teče svakog dana, to je stvarnost ponižavajućeg života u Srbiji kojoj kao alternativu nudimo pristojan život dostojan čoveka“, poručio je Pokret slobodnih gradjana.\n„Kako će se ići na izbore, stvar je izborne tehnike. Ključno je da ni jedan glas ne bude izgubljen, da se spreči masovna izborna kradja i da na vlast dodju kvalitetni ljudi, da ne bude ‘džaba smo krečili’ “ piše se u saopštenju pokreta Saše Jankovića.\nMogućnost prevremenih izbora u Beogradu potvdjuje tezu da izvršna vlast želi da drži gradjane u konstantnom vanrednom stanju, neizvesnosti i neprekidnoj izbornoj kampanji, umesto da podiže životni standard i kvalitet života Beogradjana, ocenjeno je danas u timu Vuka Jeremića.\n„Iako se nisu stekli zakonski uslovi, vlast pokazuje nameru da organizuje prevremene i vanredne, umesto redovnih izbora u Beogradu, bez ikakvog zakonskog osnova ili političke potrebe. To svedoči o strahu od padajućeg rejtinga, nemogućnosti da nadju jednog jedinog dobrog kandidata za gradonačelnika, kao i nedostatka ozbiljnih rezultata u Beogradu“, navedeno je u izjavi dostavljenoj agenciji Beta.\n„Ukoliko opozicija mudro iskoristi ovaj iznudjen i protivzakonit potez režima, to može biti početak pada jedne nenarodne i nedemokratske vlasti, kao i početak obnove Beograda kao ključnog ekonomskog i obrazovnog centra u regionu“, navodi se u saopštenju.\nŽivković:Vučić je u Beogradu slab jer su Beograđani rešili da ga smene\nPoslanik u Skupštini Srbije i predsednik Nove stranke Zoran Živković izjavio je danas da je predsednik vladajuće SNS Aleksandar Vučić u Beogradu „slab ne zato što je opozicija jaka“, već zato što su „Beogradjani rešili da ga smene“.\n„On ima problem: Nema koga da stavi na čelo liste, pokušaće da se Beogradjanima nametne neki novi (Siniša) Mali ili (Goran) Vesić koji ne bi dobio izbore ni za mesnu zajednicu, a ne za nešto drugo. E to mora da bude sprečeno naša obaveza kao opozicije je da ostvarimo želju gradjana Beograda“, rekao je Živković novinarima u Skupštini.\n„Ako bojkotujemo, napraviće 10-15 udruženja gradjana koje će učestvovati, a niko iz sveta neće da vuče uši zato što je 5-6 stranaka bojkotovalo izbore“, rekao je on i dodao da su izbori bojkotovani i 1997. godine i da se nije ništa desilo tadašnjoj vlasti.\nNova stranka obučava kontrolore za izbore, a Živković je rekao da će on biti kontrolor na biračkom mestu za koje se proceni da je „najopasnije i najnezaštićenije od potencijalne izborne kradje“ za koju su „pripreme očigledne“.\nPoslanik pokreta Dosta je bilo Dušan Pavlović izjavio je danas da je taj pokret spreman da izadje samostalno na prevremene izbore za gradsku vlast Beograda, nagoveštene za decembar, ali spreman je i na razgovore s drugim opozicionim strankama i organizacijama.\nPavlović je kazao da je DJB „potpuno spreman“ da izadje i samostalno na te izbora, ima program od 20 tačaka, ali „ne beži“ ni od razgovora s „kredibilnim organizacijama“ i strankama koje imaju program za Beograd.\nSrpska napredna stranka (SNS) je danas povodom izjave šefa izbornog štaba Demokratske stranke Balše Božovića da će se na beogradskim izborima „boriti za gradjane i očuvanje institucija, navela da je SNS pokazala „iskrenu brigu o gradjanima“.\n„Najveća ironija današnje izjave je da je Božović spreman nekoga da ‘brani’. Pitanje koje se nameće je da li misli da brani gradjane pljačkaškim privatizacijama, otpuštanjem preko pola miliona radnika ili otimanjem od trudnica, porodilja i socijalno ugroženih gradjana. Da li Božović i DS pod borbom za gradjane podrazumevaju i dug koji su ostavili Beogradjanima od 1,2 milijarde evra“, pita SNS.


15-11-2019 16:42 Svet Planeta\nUoči drugog saslušanja o opozivu predsednika SAD Donalda Trampa u petak na Kapitol Hilu, Bela kuća je objavila transkript iz prvog telefonskog poziva predsednika Donalda Trampa i ukrajinskog predsednika Vladimira Zelenskog.\nKratak razgovor je obavljen je u aprilu 2019., neposredno nakon što je Zelenski pobedio na izborima. To je bilo mesecima pre drugog poziva sa Zelenskim, 25. jula, zbog čega je predsednik parlamenta Nensi Pelozi i predsednik Odbora za obaveštajne službe Adam Šif pokrenuli istragu o impičentu.\nTokom razgovora, lideri su čestitali jedan drugom na izbornoj pobedi. Zelenski je pozvao Trampa na njegovu inauguraciju, na šta je Tramp rekao da će razmotriti. Tramp je tada rekao da će američki predstavnik biti poslat ako ne bude mogao lično da prisustvuje.\nPoziv ne sadrži implikacije o bajdenima ili korupciji.\n"Takođe bih vas pozvao, ako je moguće, na inauguraciju. Znam koliko ste zauzeti, ali ako je moguće da dođete na ceremoniju inauguracije, to bi bila sjajna, sjajna stvar za vas da budemo s nama tog dana ", rekao je Zelenski.\n"Pa to je jako lepo. Pokušaću pa nam recite datum i, u najmanju ruku, imaćemo sjajnog predstavnika. Ili više od Sjedinjenih Država će biti sa vama na taj sjajni dan. Dakle, imaćemo nekoga, barem na veoma, veoma visokom nivou, i oni će biti s vama. Zaista, neverovatan dan za neverovatno postignuće", odgovorio je Tramp.


Nedeljni pregled 07.05.-11.05.2018\nDatum objave: 14.05.2018\nIndeksi na BELEXu nastavljaju da se kreću u cik-cak varijanti na nedeljnom nivou. Naime, protekle nedelje BELEX15 je izgubio 0,3%, pritisnut padom na Energoprojektu dok je BELEXline umanjio vrednost za 0,47%. Obim trgovanja akcijama iznosio je manje od 300 hiljada EUR.\nNIS (NIIS) je bio najtrgovanija hartija nedelje sa prometom od 8,1 miliona RSD i neznatnim padom cene na nedeljnom nivou. Kompanija je najavila da će od polovine maja do polovine jula kod Zrenjanina i Žablja tragati za potencijalnim ležištima nafte i prirodnog gasa.\nTehnogas (TGAS) i Aerodrom Beograd (AERO) takođe su među trgovanijim hartijama obzirom da su ostvarili promete od po 7,8 i 3,2 miliona RSD. Aerodrom je najavio da će u utorak objaviti rezultate poslovanja za prvi kvartal tekuće godine. Metalac će takođe objaviti rezultate za prvi kvartal i to danas, ali su to nekonsolidovani podaci. Podsećanja radi još uvek nisu dostupni ni konsolidovani brojevi za celu 2017. godinu.\nKomercijalna Banka (KMBN) je uz promet od 0,6 miliona RSD bila među trgovaniji imenima na nedeljnom nivou. Banka je objavila da je za prvi kvartal tekuće godine ostvarila neto profit u iznosu od 1,9 milijarde RSD, što je manje za 20% nego godinu dana ranije a usled toga što je stavka, ostalih prihoda bila značajno manja nego u prvom kvartalu 2017. Neto prihod od kamata iznosi 3,1 milijarde RSD i za 4,8% je manji nego godinu dana ranije. Nije bilo nikakvih otpisa problematičnih kredita, čak je izvesni deo od 231 miliona RSD uvršten kao umanjenje ranijih obezvređenja. Akcija je na nedeljnom nivou izgubila 0,5%


Ministarstvo zdravlja Srbije dalo je preporuku Ministarstvu prosvjete da zimski raspust bude produžen (EPA)\nMinistarstvo prosvjete, nauke i tehnološkog razvoja donijelo je odluku da zimski raspust u osnovnim i srednjim školama u Srbiji bude produžen do 24. februara zbog epidemiološke situacije, prenosi Tanjug.\n“U cilju prevencije širenja gripa u populaciji dece i mladih, a imajući u vidu aktuelne epidemiološke podatke nadležnih organa, tela i službi, Ministarstvo prosvete, nauke i tehnološkog razvoja donelo je odluku da se produži zimski raspust u osnovnim i srednjim školama u Republici Srbiji. Raspust će biti produžen do petka, 21. februara, a prvi nastavni dan je ponedeljak, 24. februar 2020. godine”, saopštilo je resorno ministarstvo.\nKako je ministar prosvjete Mladen Šarčević potvrdio Novostima, odluka je donesena poslije konsultacija s Institutom za javno zdravlje “Batut”.\nPrethodno je Ministarstvo zdravlja dalo preporuku Ministarstvu prosvjete da produži zimski raspust kako bi se smanjilo širenje virusa gripe.\nVojvodina već proglasila epidemiju\n“Na teritoriji Vojvodine registrovan je visok prag intenziteta virusa gripa i rastući trend incidencije oboljenja sličnih gripu, a prvi put tokom ove godine intenzitet virusa gripa iznad epidemijskog praga registrovan je na teritoriji pet okruga u Vojvodini”, potvrdile su vlasti.\nOčekuje se još više oboljelih u sljedećem periodu; Ministarstvo zdravstva predlaže produženje zimskog školskog raspusta.


Gimnazijalci iz Vlasotinca organizovali humanitarni bazar "Za Anastasijin prvi korak" | Vlasotince InfoDesk\nGimnazijalci iz Vlasotinca organizovali humanitarni bazar „Za Anastasijin prvi korak“\nNa zadovoljstvo svih, svi izloženi radovi su prodati! Sva prikupljena novčana sredstva biće uplaćena kao pomoć za lečenje petogodišnje Anastasije iz Vlasotinca. Bazar su organizovali Učenički parlament škole i učenici prvog razreda koji pohađaju izborni predmet jezik, mediji i kultura sa profesorkom Biljanom Pipović, uz veliku pomoć uprave škole. Za sada je prikupljeno 32 000 dinara, ali akcija još uvek traje. Motivisani ovim uspešnim bazarom, gimnazijalci su zakazali još jedno okupljanje osmog marta kada će ponuda biti još bogatija.\nPovodom ove akcije obratila nam se Minja Carić, predsednica Učeničkog Parlamenta: “Pre svega bih htela da se zahvalim svim učenicima koji su uložili svoje vreme, imali mašte i volje da naprave divne fotografije, čestitke, slike, ali i svim građanima koji su se odazvali akciji i dali svoj doprinos Za Anastaijin prvi korak. Još jednom smo pokazali humanost i spremnost da budemo odgovorni članovi zajednice. Nadam se da će prikupljeni novac biti od značaja maloj Anastasiji i njenoj porodici.”\nProf. Pipović je s ponosom istakla da su akciju podržali svi učenici i svako na svoj način dali doprinos da ova akcija bude tako uspešna. “Gimnazijalci su stalno prisutni u kulturnom i javnom životu grada, ne samo da ulepšaju, razvesele, zabave, već i pomognu i podstaknu druge na akciju!”


Šlep služba Novi Sad - šlepanje vozila Novi Sad | SP Star Bike\nŠlep služba Beograd » Šlep služba Novi Sad\nŠlep služba Novi Sad SP Star Bike nudi pouzdane usluge šlepa svih vrsta vozila na području Novog Sada u bilo koje doba dana ili noći, 7 dana u nedelji. Naš tim vam stoji na raspolaganju 00-24h i odmah po pozivu, u najkraćem roku stižemo do Vas i vršimo šlep do željene adrese u Novom Sadu ili šire u Srbiji.\nHitne intervencije šlep službe u Novom Sadu - radno vreme 00-24h\nUkoliko ste u Novom Sadu imali havariju na vašem vozilu, desio vam se neki manji kvar ili imate bilo kakvu drugu neprijatnost na putu, ne oklevajte da nas kontaktirate putem telefona +381 63 812 08 22. Naša šlep služba u Novom Sadu vam je na raspolaganju 24/7 i u veoma kratkom roku šaljemo vozilo po vas, pa čak i ukolko se radi o nekim udaljenijim delovima Novog Sada.\nSP Star Bike kao pouzdana šlep služba poseduje višegodišnje iskustvo i modernu opremu za šlepanje, što nas čini Vašim sigurnim partnerom i osloncem na putu u Novom Sadu. Savremeni vozni park čine vozila sa brilama i silaznim navozom koje nam omogućavaju da manvrišemo sa svim vrstama vozila, kao i sa lakim i teškim teretom i pružimo brzu i pouzdanu pomoć na putu.\nŠlep služba Novi Sad – stižemo do bilo kog dela Novog Sada i šire\nUkoliko vam je potrebna brza reakcija, ne oklevajte da kontaktirate šlep službu Novi Sad jer je pristup našim kamionima pogodan u gotovo svakom kvartu Novog Sada. Ako vam se desio kvar u bilo kom delu Novog Sada, čak i ukoliko se radi o širem području, mi smo tu za Vas. Pokrivamo i najšire delove grada, a najčešći upiti nam stižu iz sledećih krajeva:\nSajmište i dr.\nTakođe, naša ekspeditivnost posebno dolazi do izražaja ukoliko vam se desio kvar u nekoj od najprometnijih ulica u Novom Sadu poput:\nFutoški put i dr.\nU ovom slučaju efikasnost šlep službe Novi Sad je od izuzetnog značaja kako bi celokupan prevoz i saobraćaj u gradu nastavio nesmetano da funkcioniše i kako bi se sprečila dalja “začepljenja” saobraćaja pogotovo imajući u vidu veličinu grada kakav je Novi Sad.\nPored područja grada Novog Sada, obavljamo šlep vozila i od bilo kog drugog mesta u Srbiji do vaše adrese. Takođe, prepoznati smo i kao jedan od najpouzdaniijih partnera kada se radi o šlepanju vozila iz inostranstva. Ukoliko Vas zadesi nezgoda na putu u bilo kojoj od zemalja zapadne Evrope pozovite brzu i pouzdanu domaću vučnu službu SP Star Bike.\nRešavamo sve vrste nezgoda na putu u najkraćem roku\nMi smo Vaša pouzdana pomoć na putu za sve vrste problema, bilo da se radi o:\nKvar pumpe za gorivo\nProblemu sa gumama\nPrevozu lakog i teškog tereta\nManjim kvarovi automobila i dr.\nPružamo i neke od specifičnih usluga poput šlepanja kvadova, građevinskih mašina i poljoprivrednih mašina i drugih vrsta vozila.\nŠlep služba Novi Sad cene – najpovoljnija usluga šlepa u Srbiji\nCena šlep službe Novi Sad prilagođena je svim vašim potrebama pa su naše cene šlep službe formirane u zavisnosti od udaljenosti i okolnosti u kojima pružamo uslugu.\nImamo tačno formiran cenovnik usluga dok za sve specifične zahteve koje nisu obuvaćene cenovnikom cenu formiranom shodno upitu i dogovoru sa Vama!\nŠlep služba Novi Sad je više od vaše obične asistencije na putu, mi težimo da postanemo vaš dugoročan partner i oslonac za sve vrste problema na putu.\nKontaktirajte nas i mi ćemo na brz i bezbedan način otkloniti svaki kvar i odšlepati vaše vozilo do željene adrese u Novom Sadu ili izvan njega. Tu smo za vas 24h – 7 dana u nedelji, a naš broj telefona je +381 63 812 08 22.


R I Z I N G E R I U M: Mika: Predstavlja Britaniju na Eurosongu?\nMika: Predstavlja Britaniju na Eurosongu?\nPosle ovogodišnjeg debakla na izboru za Pesmu Evrovizije, Britanci su odlučili da konačno nešto promene i unajme trenutno jednog od najpopularnijih ostrvskih muzičara\nPrema pisanju britanskih medija u toku su pregovoru sa ovogodišnjom glavnom zvezdom Exit festivala, koji bi trebalo da napiše tekst i muziku i da bude izvođač pesme koja će naredne godine predstavljati Britaniju u Dizeldorfu.\n- Teško je 'ubosti' pravu pesmu za Evroviziju, a Britanija je jedna od zemalja koje plaćaju ovaj festival i zato je delegacija odlučila da konačno nešto preduzme. Mika je velika zvezda i odličan muzičar, pa je za očekivati i dobar plasman, ukoliko pristane, rekao je neimenovani izvor za BBC.\nKonačna odluka o predstavniku Velike Britanije biće poznata do kraja godine.


Kako nesanica šteti vašem srcu - Smash Magazin\nKao da fizički umor i anksioznost nisu bili dovoljni, po višegodišnjem istraživanju evropskog žurnala za srce, nemirne noći mogu čak štetiti vašem srcu.\nTokom više od 11 godina, istraživački tim iz nekoliko skandinavskih univerziteta pratio je navike pri spavanju i otkazivanje srca kod više od 50,000 muškaraca i žena. Istraživači su bili fokusirani na tri glavna simptoma nesanice: poteškoće utonuća u san, poteškoće ostajanja u snu i fizički umor nakon spavanja.\nNažalost, rezultati njihovog istraživanja su po malo zastrašujući: Među pacijentima koji su jedan od ova tri simptoma iskusili “ponekad” ili “često”, nivoi otkazivanja srca su porasli za 5% odnosno 14% u poređenju sa onima koji nisu imali problema sa snom. Ali za one koji su imali sva tri simptoma istovremeno, nivoi su se povećali i više od tri puta, rekao je jedan od autora ovog istraživanja Lars Laugsand, PhD, sa norveškog Univerziteta za Nauku i Tehnologiju.\nInsomnia je poremećaj popraćen hiper uzbuđenjima, pa osobama koje od nje pate umjesto odmornog stanja u snu, povećava aktivnost u simpatičkom nervnom sistemu – što za rezultate daje poplavu krvotoka hormonima stresa koji povećavaju krvni pritisak.\nOvi hormoni stresa takođe povećavaju nivo inflamacije i podstiču lučenje kateholamina, grupom jedinjenja za koju je dokazano da povećavaju rizik pojave srčanih bolesti, dodao je Laugsand.\nAko se pitate šta možete da učinite da spriječite sve ovo, Laugsand preporučuje nekoliko metoda za bolji san:\nZaobiđite drijemanje po danu i provedite bar 30 minuta odmarajući se prije spavanja\nZatamnite i osvježite svoju spavaću sobu\nNe konzumirajte kofein 6 do 8 sati prije spavanja\nVježbajte svakodnevno ukoliko se ne iscrpite na drugi način


Jelena Jakovljević biografija – Poznati.info\nJelena Jakovljević biografija\nJelena Jakovljević jedna je od najpoznatijih modela koja iza sebe ima bogatu karijeru, a uspela je da uđe u istoriju kada je ponela titulu Mis Jugoslavije, Mis fotogeničnosti i Mis interneta. Posle ove velike pobede napustila je Miss yu agenciju i krenula u inostranstvo.\nMis i model Jelena Jakovljević rođena je 16. maja 1979. godine u mestu Zablju pored Novog Sada. Godine 1997. ova lepotica je bila među prvih 10 finalistkinja na poznatom takmičenju za Elite Model Look.\nPosle godinu dana pobeđuje na takmičenju za Mis tinejdžera. Kada je napustila agenciju koja joj je pomogla da postane slavna, Jelena počinje saradnju sa agencijama kao što su „Fashion model“, „Names“, „Woman“ i drugim agencijama širom sveta.\nSnimila je mnogo editorijala za poznate muške časopise, a posle četiri godine veze udala se sa biznismena čije se bogatstvo procenjuje na dve milijarde dolara. Said Bin Drai, bogati naslednik je Jelenu upoznao 2003. godine. Venčali su se po arapskim običajima u Dubaiju gde je bilo oko 300 uzvanika.\nUbrzo posle venčanja su dobili ćerku Asju i sina Hilala. Koliko je Jelena sposobna poslovna žena svedoči i nagrada koja je po prvi puta uručena strankinji za poslovnu ženu godine. Danas je Jelena vlasnica lanca kozmetičkih centara „Vanila i čokolada“.


Na zahtev direktora Opšte bolnice Meha Mahmutovića, kragujevački lekari u Novom Pazaru\nobjavljeno 26. juna 2020. 27. juna 2020. od ADMIN OBNP\nRegionalni koordinator Ministarstva zdravlja za kovid pandemiju, grudni hirurg prof.dr Slobodan Milisavljević stigao je u Novi Pazar. Sa timom kragujevačkih lekara doktor Milisavljević će narednih nekoliko dana pomagati lekarima novopazarske Opšte bolnice u organizaciji i zbrinjavanju pacijenata, jer su kapaciteti kragujevačkog Kliničkog centra takođe prepuni. Tim stručnjaka iz Kragujevca došao je u Novi Pazar na zahtev direktora Opšte bolnice Meha Mahmutovića, sa kojim imaju odličnu saradnju. Podsećamo da je preko 60 medicinskih radnika u Novom Pazaru zaraženo koronom i da se ulažu nadljudski napori kako bi se teška situacija prevazišla.\n”Ovo je već druga ekipa lekara iz Kragujevca koja za poslednjih nedelju dana dolazi u Novi Pazar – rekao je direktor Opšte bolnice Meho Mahmutović. On je istakao da je pomoć iskusnih lekara: anestetičara, infektoologa, anesteziologa, od velikog značaja posebno u momentu prepunih bolničkih kapaciteta na infektivnom, grudnom, očnom i ušnom odeljenju i s obzirom na činjenicu da se od juče u Opštoj bolnici leče i najteži pacijenti na stacionarnim respiratorima.\nRegionalni koordinator Ministarstva zdravlja za covid pandemiju, grudni hirurg prof.dr Slobodan Milisavljević pohvalio je rukovodstvo Opte bolnice, ceo medicinski kadar i posebno direktora dr Meha Mahmutovića i njegov tim za, kako je kazao, požrtvovanost i znanje koje su uneli u lečenje ove teške pandemije koja je zadesila ceo svet.\n”Mi imamo u zadnjih nekoliko dana ponovo skok novoobolelih, posebno na području Novog Pazara, Sjenice i Tutina. Kasnije analize pokazaće uzrok. U većini bolnica kapaciteti su popunjeni, a mi po naredbi Ministarstva zdravlja činimo sve napore da se pomogne Opštoj Bolnici u Novom Pazaru u ljudstvu, tehnici i organizaciji same Covid bolnice”, kazao je Milisavljević.\nOznačeno covid19, kragujevac, meho mahmutovic, novi pazar, opsta bolnica


Dukley City Lounge – novo mjesto u srcu Beograda - Vijesti | Radio Televizija Budva - Budva Crna Gora\nRadio Budva Live: Neno Belan - Vino Noći\nDukley City Lounge – novo mjesto u srcu Beograda\nPorodica Dukley projekata od prošle noći bogatija je za još jednog člana. U samom centru Beograda, ulici Kralja Petra, otvoreno je novo mjesto okupljanja za sve one koji umiju da uživaju u intimnoj atmosferi cigarette&wine bara – Dukley City Loung-a.\n„Naši prijatelji koji su imali priliku da nas posjete u Dukley Gardens-u u Budvi ili u nekom od objekata u sklopu Dukley Marine Budva, znaju već da je brend Dukley garancija posebnog kvaliteta i stila života. Nadamo se da ćemo uspjeti u namjeri da Dukley City Lounge postane mjesto okupljanja za sve one sa istančanim ukusom za posebna pića, cigarete i meni, koji za cilj ima da u Beograd donese duh nekih glamuroznih prošlih vremena“, izjavila je Milena Spahić, direktorka korporativnih komunikacija.\nSvečanom otvaranju Dukley City Lounge prisustvovao je veliki broj ljubitelja Dukley stila života kojima su domaćini priredili iskustvo za sva čula uz vrhunska pića i poseban vizuelni spektakl koji su napravili neobični specijaliteti iz njihove kuhinje.\nPočevši od 26. decembra, Dukley City Lounge omogućiće svojim posjetiocima da uživaju u izboru hrane, pića, cigareta ali i u atmosferi holivudske zlatne ere.\nJamiroquai pravi humanitarnu žurku za Balkan\nEmisija “Full feel Budva” - 02. jul\nHumanitarni koncert grupe Jamiroquai u Dukley Gardens\nEmilfarb: Ako Budvanima ne trebaju investitori, neka mi kažu, da odem odavde\nEmisija “Full feel Budva” - 04. jul


Novi pravilnik o vakcinaciji: Za koga su, i koje, vakcine obavezne | podunavlje.info\n10. maj 2020 – Skoro jedan akt nije izazvao toliko reakcija, nedoumica pa i kontroverzi, kao Pravilnik o obaveznoj vakcinaciji koji je usvojilo Ministarstvo zdravlja, a objavljen je u Službenom glasniku krajem prošle nedelje. Osim obavezne vakcinacije dece i zdravstvenih radnika, Pravilnikom se uvodi i obavezna imunizacija svih osoba koje su u posebnom riziku za niz različitih bolesti, a minimalna kazna biće povećana na 50.000 ukoliko bude usvojen Predlog Zakona.\nObavezna imunizacija za određene uzraste sprovodiće se protiv: tuberkuloze, difterije, tetanusa, dečje paralize, velikog kašlja, malih boginja, zauški, hepatitisa B, oboljenja izazvanih hemofilusom influence tip B i oboljenja izazvanih streptokokom pneumonije, predviđeno je novim Pravilnikom o programu obavezne i preporučene imunizacije stanovništva protiv određenih zaraznih bolesti.\nZarazne bolesti protiv kojih se sprovodi obavezna aktivna i pasivna imunizacija onih koji su izloženi određenim zaraznim bolestima su: besnilo, tetanus, hepatitis B, hepatitis A i trbušni tifus.\nKako je, punim imenom, Pravilnik o programu obavezne i preporučene imunizacije stanovništva protiv određenih zaraznih bolesti prilično obiman dokument, a da ne bi bilo zabuna i slobodnih interpretacija, kompletan tekst ovog dokumenta možete da pogledate OVDE:\n30/05/2020, 12:21 am


Više nigde na svetu se ne možete sakriti: Google priznao da prati korisnike Androida\nOd januara svi modeli Android telefona i tableta prikupljali su adrese obližnjih baznih stanica i te enkriptovane informacije potom slali Google-u čim bi se povezali na internet. Android telefoni prikupljaju podatke o lokaciji i prosleđuju ih Google-u, čak i kada je lokacija isključena i u smartfon nije ubačena SIM kartica, piše "Quartz".\nGoogle je uređaj, odnosno korisnika, mogao da locira triangulacijom koje bazne stanice trenutnu osplužuju taj konkretan telefon.\nOd januara svi modeli Android telefona i tableta prikupljali su adrese obližnjih baznih stanica i te enkriptovane informacije potom slali Google-u čim bi se povezali na internet. Korisnici Androida slanje ovih podataka nisu mogli da isključe, čak i kada bi telefone fabrički resetovali.\nPortparol Google-a potvrdio je za "The Verge" da svi moderni Android telefoni koriste sistem sinhronizovanja mreže koji zahteva mobilne kodove države i mobilne kodove mreže, a takozvani "Cell ID" podaci su planirani da se koriste radi daljeg "poboljšanja signala, performansi i brzine dostavljanja poruka".\nGoogle je ipak na kraju prikupljene podatke obrisao.\nMeđutim, bez obzira na to što je Google odustao od korišćenja prikupljenih podataka, ovo otkriće je zaista iznenađujuće, s obzirom na to da podatke o baznim stanicama operateri drže u okviru svojih kompanija i samo ih u ekstremnim slučajevima dele sa drugima. Google je tokom ove godine uspeo da locira bilo koji uređaj u radijusu od oko 300 metara od bilo koje bazne stanice.\nOvo naročito utiče na sigurnost pojedinaca koji ne žele da ih bilo ko prati, što znači da je najsigurniji za to korišćenje takozvanih "burner" telefona, odnosno telefona za jednokratnu upotrebu. Takođe, hakeri bi mogli da zloupotrebe prikupljene informacije.\nIzvor blizak materiji istakao je da je Google prikupljene podatke planirao da koristi za svoj Firebase Cloud Messaging sistem, gde uređaji treba da kontaktiraju server u regularnim intervalima kako bi redovno primali poruke.\nNova softverska verzija koja će se pojaviti do kraja ovog meseca će ukloniti opciju kojom je Google prikupljao podatke o lokaciji korisnika bez njihovog znanja.


Koalicione mućke zrenjaninske vlasti sa sugrađanima\nI slepac sa ulice (stranački) može biti direktor\nLokalnoj nazadnjačkoj vlasti, danas neupotrebljivoj kategoriji u Zrenjaninu, fotelja, novac, privilegija i status malih bogova "pomažu" da lakše podnesu siromaštvo i bedu svojih sugrađana. Tako je jednostavno, lako i drsko za godinu dana uraditi apsolutno ništa i ne snositi ni miligram odgovornosti pred sugrađanima koji, u svoj svojoj bedi, zaboravljaju da se late motki, letvi i drugih priručnih sredstava i konkretno pokažu šta misle o svojim aktuelnim u(ne)srećiteljima.\nNazadnjačka klika u Zrenjaninu i ovom delo banatske regije, u proteklih 12 meseci pomlatila je pregršt prazne slame "hrabro se istakavši" u akcijama tipa, obećanje ludom radovanje, kompletno zaposlena rodbina ispija kafu u kancelariji, obilaznica ko regionalna bolnica u večitoj izgradnji, kabineti za ispiranje mozgova, šefovanje duduka…\nPonižavanje sugrađana je otišlo toliko daleko da im se pre godinu dana obećao i raskošan Aqua Park. Nedoraslim funkcionerima nazadnjaka, glavnokomandujućim u Zrenjaninu, "nesebično pomaže" i ovdašnji DSS, na čelu sa Čedom Janjićem, zamenikom gradonačelnika. Po treći, jubilarni I ispostavlja se nesrećan put je u vrhu lokalne lasti u poslednjih desetak godina, a njegov učinak gosn Zrenjaninci ocenjuju kao večiti pokušaji prosipanja šupljeg u prazno. Istovremeno, gradski odbor ove stranke je u teškoj buli i njegovo raspuštanje je pitanje dana. Beogradska centrala je upoznata sa apsolutizmom lokalnog centarfora Čeda, koji ima isključivo lični "istančani sluh" da zaposli i u fotelje smesti sve svoje bližnje i preostale, stranačkom srcu mu drage i odane.\nI Pero Kiridžić, dojučerašnji stranački sabrat i nerazdvojni Čedov pratilac, koliko sutra, biće najuren iz stranke. Nezadovoljan Čedovim šefovanjem i njegovom (ne)skrivenom životnom željom da najzad bude gradonačelnik u nastupajućem septembarskom koalicionom pretumbavanju, Pero mu rek'o, aman dosta, nemoj samo sebe u prvi plan k'o tvoj idol Goran, misli malo i na ubogo članstvo, na sledećim izborima bićemo statistička greška. Razljuti se "bezgrešni" Čedo na dojučerašnjeg pajtosa, pa se stranačkom "pedalom" Peru okonča dojučerašnje neraskidivo prijateljstvo.\nNa spisku za hitan odstrel iz DSS-a je i Milorad Bjelogrlić, bivši višedecenijski zaštitni znak ovdašnjeg JKP Vodovod i kanalizacija. Milorad ima "govornu manu", rek'o de-es-es gazda Čedu da njegovi novokomponovani kadrovi ruše ugled stranke. Čedo isključivo voli hvalospeve, alergičan je na kritiku, pa je u fotelji direktora Vodovoda osvanuo, ni kriv ni dužan, Milan Putić. Ovaj, inače mnogo visok lik, istakao se pre godinu dana u akciji "preleta" ligaške odbornice u tabor ničim izazvane Goranove većine, pa se čovek, kao što je red, morao nagraditi lepom foteljom. Koja se lova obrtala u preletu i gde je ona završila, i ko kome još duguje, to bi trebalo pitati Milana i bivšu ligašicu, koja danas, naravno, dostojanstveno ćuti o lovi i podiže rukice u zrenjaninskoj bezličnoj odborničkoj masi koju neki zovu većinom.\nGospodin Čedo ima stranački "atar" i u Predškolskoj ustanovi. Tamo je, na pravdi Boga, smenio direktora Duška Lazića, retkog gospodina koji je za kratko vreme izgradio autoritativan i kolegijalan tim zaposlenih. Čedu dobri timovi ne trebaju, vređaju mu sujetu, njegova mora biti prva i poslednja, pa je jedan od njegovih vernih (prošlih, budućih, sadašnjih) pulena u Predškolskoj, na pitanje, zašto se smenjuju ljudi sa pozitivnim rezultatima, rekao: danas se u Zrenjaninu direktor može dovesti i direktno sa ulice. Podršku Čedu i njegovom pravovremenom uterivanju strančarenja u predškolsku dečicu ponudio je i ovdašnji koalicioni SPS, postavivši gospođu Karuović za predsednicu upravnog odbora. Nesrećna Karuovićka se povodom smene Lazića takođe istakla genijalno izrečenom misli da uopšte nije važno da li je neko uspešan u svom poslu, već da je važno biti član.\nOvdašnji socijalisti se sve više "slažu" sa koalicionom braćom naprednjacima, i kažu da se danas novcem (budžetskim) može sve. Kada ih priupitate zašto se sumnjiče da bi za novac učinili sve, pa i više od toga, navode da i oni imaju svog lokalnog idola, ne Aleksandra, već Radeta.\nPredsednik skupštine grada, Bulajić, jedan je od retkih svetlih likova lokalne mešovite vlasti, i sakrivanje ovdašnjih socijalista iza ovakvog uspešnog čoveka nema opravdanja. Jednogodišnje šefovanje strankom Željka Malušića, vlasnika ovdašnje firme SIT, poklapa se sa uhlebljenjima večitih kurti i murti ovdašnjeg SPS-a, čiji je rezultat podnošljiva nula, okrugao i sličan učinku nazadnjaka. Tek sporadična obraćanja za savete Žiki Radovančevu, živoj legendi izvornog SPS-a koji je u urušenom Zrenjaninu sačuvao dobru i jaku privatizovanu firmu Mlekoprodukt sa svim zaposlenima, bacaju ružnu sliku na jedan zatvoren sistem koji danas gaji vrhuška ove stranke u Zrenjaninu: sve(t) počinje i završava sa nama na vlasti, sami sebi smo (za)dovoljni.\nMužljanski bič božji\nDa nazadnjaci imaju sledbenike i u nacionalnim manjinama, potvrdila je ovdašnja vrhuška SVM-a. Nakon učestalih prozivki da lokalna vlast nema ni jednog funkcionera iz redova nacionalnih manjina, Goran Knežević, još uvek šef svega što se u Zrenjaninu zove SNS, svečano je pre četiri meseca potpisao koalicioni sporazum sa SVM-om.\nDa je ovakav sporazum potpisan sa strankom čiji su članovi pripadnici mađarske nacionalne manjine, ni po jada. Međutim, kada se, bez obzira na žestok otpor članstva SVM, funkcioneri obavežu na (navodnu) saradnju, tada je reč o klasičnom profiterstvu nekolicine privilegovanih. Ispred SVM-a, u prisustvu nerazdvojnog stranačkog kolege Puškaš Ištvana, potpisao se Zoltan Hallai, ovdašnji šef stranke. Sutradan, Zoltan je ekspresno imenovan za člana gradskog veća zaduženog za pitanja nacionalnih manjina, a Puškaš je "pojačao" odborničku većinu u gradskom parlamentu.\nOvaj dvojac Mađara koji je u centralističkom maniru pitao predsednika stranke a ne članstvo u Zrenjaninu da li da se uđe u koaliciju, ima veoma zanimljivu biografiju. Posebno je atraktivan gospodin Zoltan, aktuelni direktor osnovne škole Servo Mihalj u Mužlji, aktuelni predsednik saveta MZ, takođe u Mužlji...Ovenčanog (trenutno) trostrukim funkcionerskim lovorom, sa sukobom interesa na kub kubova, gospodin Zoltana njegovi sunarodnici doživljavaju većim i od Atile Hunskog.\nMužljanski Bič Božji, kako ga iz milošte zovu sunarodnici, hiperaktivno obavlja svoje goleme i višestruke obaveze. Čas je u školi gde i spremačica mora imati člansku kartu SVM-a, čas je u Gradskoj kući gde mu Rumuni, Slovaci, Rusini, pa i Mađari i Mađarice iznose sopstvene muke, a zatim hita u kancelarije MZ, gde je usled prenapregnutog rada, došlo do (ne)očekivane havarije.\nNaime, već mesecima je u zgradi MZ isključena električna energija, telefoni takođe ne rade zbog vrućih linija i neplaćenih pozamašnih računa, par miliončića nekako neprirodno nedostaje i u kasi (Goranovi puleni ne šalju obećano iz gradske blagajne), pa se postavlja pitanje, kakav to super bič poseduje novi mužljanski Bog, kada ga niko živ ne poziva na odgovornost.\nKontrole i inspekcije u širokom luku zaobilaze školu i MZ (koalicioni privezak mu je zaštitni znak), članstvo SVM žestoko negoduje zbog prangijanja njegovog biča, što na kraju može da dovede do zaključka da Goran, u kojeg se ovdašnji lider Mađara trenutno kune, nepogrešivo zna ko iz funkcionerskih redova nacionalnih manjina ispunjava stroge i retko poštene koalicione principe odabira (bogom danih) kadrova.


TRUJU NAS, A ĆUTE: Otrovni ugalj je ravan kolektivnom samoubistvu! - Naša Borba\nTRUJU NAS, A ĆUTE: Otrovni ugalj je ravan kolektivnom samoubistvu!\nUgalj, i otrov u Srbiji\nDirektor Istraživačke stanice Petnica Vigor Majić rekao je da ne zna niti ga interesuje da li su ugalj , tj. trgovci ugljem, deo neke jedinstvene organizacije ili ne, „jer za takva pitanja postoje službe koje svi mi obilno plaćamo da to otkriju i sankcionišu“, dodajući da „dakle, valja pitati druge kako se odvija ekspoloatacija i trgovina najlošijeg kvaliteta“.\n– Za mene je mafija svako ko prodaje droge dizajnirane kao bombone mladima. To je isto kao i kada neko prodaje stotine hiljada tona otrovnog uglja kao da je to bogzna kakvo najnormalnije gorivo, a da su kupcima nedostupni bilo kakvi podaci šta to kupuju, odakle je, kakve rizike upotrebe nosi sobom – rekao je on za novi broj NIN-a koji podseća da je Majić pre više meseci rekao da je do skoka zagadjena vazduha došlo zbog „ugljarske mafije“.\nOn je ukazao da je to video kao „urgentan, strahovit problem, ravan kolektivnom sporom samoubistvu“.\n– E, sada, očekujem da ima još zabrinutih i onih koji će me demantovati ili potvrdititi. No, ja rekoh i spasoh dušu – naveo je Majić.\nOn je rekao i da se „najlošiji ugalj koji se na ovim prostorima prodaje zove ‘kolubara’, a REIK je veliko javno preduzeće koje ima odredjenu kontrolu nad resursima lignita u Kolubarskom ugljenom basenu“.\n– Mislim da je sasvim u redu prozivati javno preduzeće i ukazivati da se pod njihovim imenom nešto loše dešava, a sve u nadi da će preduzeće preduzeti nešto i tako pokazati da su odgovorni i vredni obilate javne podrške koju dobijaju. REIK je deo Elektroprivrede Srbije, a to je preduzeće koje, pre svega, proizvodi električnu energiju koja je trenutno najčistiji mogući izvor grejanja i zato dodatno ima smisla i neke poetske pravde da se EPS aktivno i intenzivno bori za čistu energiju i da ne dozvoli da se povezuje sa nečim što je opasno i štetno. Ja od njih očekujem akciju – istakao je Majić.\nOn je naveo i da nema ni trunčicu sumnje da lignit treba napustiti i otvorene kopove zatvoriti i zatravniti, dodajući:“ Ceterum censeo, lignit treba zabraniti, a rudnike zatvoriti“.\nPrethodni tekstUSTAŠKA POSLA PREMIJERKE SRBIJE: Sledeće je zabrana kretanja!\nSledeći tekstUDRI PO MIGRANTIMA: EU optužena za nasilje!


Reagiranje iz BNV-a: Sa tribina fašistička ideologija i mržnja prema Bošnjacima, državni organi da rade svoj posao - SNEWS\nReagiranje iz BNV-a: Sa tribina fašistička ideologija i mržnja prema Bošnjacima, državni organi da rade svoj posao\nBy SNews 11. Oktobra 2021. 29\nBošnjačko nacionalno vijeće oštro je osudilo demonstraciju šovinizma na tribinama od strane navijača kluba Crvene zvezde u Beogradu prema igračima rukometnog kluba Novi Pazar.\n“U toku utakmice koja se odvijala u Beogradu između rukometnog kluba Crvene zvezde i Novog Pazara, igrači Novog Pazara trpjeli su sve vrijeme uvrede upućene na račun vjere i nacije, a da pritom niko od zvaničnih lica, delegata nije reagovao i zaustavio ovakvo ponašanje i skandiranje”, navode iz BNV-a.\nPodsjećaju da su domaći navijači tokom cijelog meča skandirali “Nož, žica, Srebrenica”, “Ratko Mladić”, “Pazarci, jel nas čujete, srpske krvi imate”, “Zemljom ovom ime tvoje večno će se oriti, protiv poturica roda svoga, uvek ćemo se boriti”.\nBošnjačko nacionalno vijeće pozvalo je nadležne organe da reaguju i spriječe ovaj vid iskazivanja mržnje koji nije upućen samo mladim sportistima već, ocjenjuju, cijelom Bošnjačkom narodu koji je civilizovan i miroljubiv.\n“Veličanje genocida, osuđenih ratnih zločinaca, a posebno osuđenog ratnog zločinca Ratka Mladića, kao i najotvorenije prijetnje koje se upućuju bošnjačkom narodu postale su neizostavni dio svake sportske utakmice u Srbiji na kojoj učestvuju sportisti iz Novog Pazara i Sandžaka”, naglašavaju iz krovne institucije Bošnjaka.\nIz BNV sa žaljem konstatuju da ovakva promocija fašističke i genocidne ideologije nije naišla na osudu ni jednog nadležnog državnog organa.\nTagovi: Bošnjačko nacinalno vijeće (BNV) RK Novi Pazar\nUhapšen zbog zloupotrebe položaja, novac od prodaje PIK Peštera prisvojio za sebe\nSjećanje na rahmetli Šemsudina Kučevića, četiri godine od preseljenja\nKod Dolića na Pešteri juče pao projektil koji nije eksplodirao\nBy SNews 25. Juna 2021.\nRukometaši pobjedom ovjerili opstanak\nBy SNews 17. Aprila 2021.